title: Zombie Live

text: Zombie Live on Rob Zombien ensimmäinen live-levy. CD äänitettiin "Educated Horses" -kiertueella. Albumi nousi Billboard 200 -listan sijalle 57 myyden yli 14 000 kopiota ensimmäisellä viikollaan.


title: Mallakastërin piirikunta

text: Mallakastërin piirikunta () oli yksi Albanian 36 piirikunnasta vuoteen 2000 saakka, jolloin se lakkautettiin. Se kuului Fierin prefektuuriin, joka vastaa nykyistä Fierin maakuntaa. Piirikunnan pinta-ala oli 325 neliökilometriä, ja vuoden 2001 väestönlaskennassa siellä oli 39 881 asukasta.


title: Mallakastërin piirikunta

text: Piirikuntaan kuuluivat seuraavat kunnat: Aranitas, Ballsh, Fratar, Greshicë, Hekal, Kutë, Ngraçan, Qendër ja Selitë. Sen pääkaupunki oli Ballsh.


title: Felon

text: Felon on vuonna 2008 julkaistu Ric Roman Waugh ohjaama elokuva.


title: Felon

text: Wade Porter joutuu kolmeksi vuodeksi vankilaan liiallisesta itsepuolustuksesta. Vankilassa pidetään järjestystä yllä väkivallalla ja Porter joutuu väistämättä mukaan ja vastattain vanginvartioitten johtajan Jacksonin kanssa. Porterin sellikaveri, vanhempi vanki Smith neuvoo Porteria selviytymään.


title: Matin piirikunta

text: Matin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Dibërin prefektuuriin, joka vastaa nykyistä Dibërin maakuntaa. Piirikunnan pinta-ala oli 1 028 neliökilometriä ja vuoden 2001 väestönlaskennassa siellä oli 61 906 asukasta.


title: Matin piirikunta

text: Piirikuntaan kuuluivat seuraavat kunnat: Baz, Burrel, Derjan, Gurrë, Klos, Komsi, Lis, Macukull, Rukaj, Suç, Ulëz ja Xibër. Pääkaupunkina toimi Burrel.


title: Willow – suuri seikkailu

text: Willow on vuonna 1988 ensi-iltansa saanut yhdysvaltalainen fantasiaelokuva. Elokuvan on ohjannut Ron Howard ja se perustuu George Lucasin tarinaan, jonka piti alun perin olla mukaelma J.R.R. Tolkienin fantasiakirjallisuuden klassikkoteoksesta Hobitti eli sinne ja takaisin. Elokuvan musiikin on säveltänyt James Horner. Elokuva on myös tehnyt ennätyksen erikoistehosteiden saralla: Willow sisältää elokuvahistorian ensimmäisen saumattoman muodonmuutoksen.


title: Willow – suuri seikkailu

text: Lyhytkasvuinen Warwick Davis esittää elokuvan päähenkilöä ja sankaria. Willow on maanviljelijä, joka joutuu vasten tahoaan suojelemaan hyvin erityistä prinsessavauvaa taistelussa pahaa kuningatarta vastaan. Elokuvan tarina sisältää monia miekka ja magia -fantasiakirjallisuudelle tyypillisiä piirteitä.


title: Australian koripallomaajoukkue

text: Australian koripallomaajoukkue edustaa Australiaa miesten koripallon maajoukkuekilpailuissa. Sitä hallinnoi "Basketball Australia". Australia on ollut FIBA:n jäsen vuodesta 1947 lähtien.


title: Australian koripallomaajoukkue

text: Australia osallistui koripallon miesten olympiaturnaukseen ensimmäisen kerran Melbournessa 1956 sijoittuen kahdenneksitoista. Parhaimmillaan se on ollut neljä kertaa neljäs: Soulissa 1988, Atlantassa 1996, Sydneyssä 2000 ja Riossa 2016.


title: Australian koripallomaajoukkue

text: MM-kilpailujen lopputurnauksessa Australia debytoi Jugoslaviassa 1970 sijoittuen 12:nneksi. Joukkue on sijoittunut kaksi kertaa viidenneksi: Kolumbiassa 1982 ja Kanadassa 1994. Oseanian-mestaruuden Australia on voittanut 19 kertaa.


title: Mirditën piirikunta

text: Mirditën piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Lezhën prefektuuriin, joka vastaa nykyistä Lezhën maakuntaa. Piirikunnan pinta-ala oli 867 neliökilometriä ja vuoden 2001 väestönlaskennassa siellä oli 37 055 asukasta.


title: Mirditën piirikunta

text: Piirikuntaan kuuluivat seuraavat kunnat: Fan, Kaçinar, Kthellë, Orosh, Rrëshen, Rubik ja Selitë. Pääkaupunkina toimi Rrëshen.


title: Phoenix Suns

text: Phoenix Suns on yhdysvaltalainen ammattilaiskoripalloseura, joka pelaa NBA-liigassa. Seuran kotipaikkakunta on Phoenix Arizonan osavaltiossa ja se pelaa kotiottelunsa Talking Stick Resort Arenassa (America West Arena 1992–2006, US Airways Center 2006–2015). Phoenix Suns kuuluu NBA:n läntisen konferenssin Tyynenmeren divisioonaan yhdessä Golden State Warriorsin, Los Angeles Clippersin, Los Angeles Lakersin ja Sacramento Kingsin kanssa. Suns on tällä hetkellä NBA:ssa pisimpään pelannut joukkue ilman ainoatakaan mestaruutta. Loppuotteluihin joukkue on yltänyt vuonna 1976, jolloin joukkueen tärkeimpiä pelaajia olivat Paul Westphal, Gar Heard, Alvan Adams, Curtis Perry, Dick Van Arsdale ja Ricky Sobers, sekä 1993, jolloin joukkueen kantavia voimia olivat Dan Majerle, Charles Barkley, Kevin Johnson, Richard Dumas, Danny Ainge ja Oliver Miller. Edellisen kerran joukkue on pelannut pudotuspeleissä kaudella 2009–2010.


title: Peqinin piirikunta

text: Peqinin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Elbasanin prefektuuriin, joka vastaa nykyistä Elbasanin maakuntaa. Piirikunnan pinta-ala oli 191 neliökilometriä ja vuoden 2001 väestönlaskennassa siellä oli 32 920 asukasta.


title: Peqinin piirikunta

text: Piirikuntaan kuuluivat seuraavat kunnat: Gjoçaj, Karinë, Pajovë, Peqin, Përparim ja Shezë. Pääkaupunkina toimi Peqin.


title: Përmetin piirikunta

text: Përmetin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Gjirokastërin prefektuuriin, joka vastaa nykyistä Gjirokastërin maakuntaa. Piirikunnan pinta-ala oli 929 neliökilometriä ja vuoden 2001 väestönlaskennassa siellä oli 25 837 asukasta.


title: Përmetin piirikunta

text: Piirikuntaan kuuluivat seuraavat kunnat: Ballaban, Çarshovë, Dishnicë, Frashër, Këlcyrë, Përmet, Petran, Qendër Piskovë ja Sukë. Pääkaupunkina toimi Përmet.


title: Pogradecin piirikunta

text: Pogradecin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Korçën prefektuuriin, joka vastaa nykyistä Korçën maakuntaa. Piirikunnan pinta-ala oli 725 neliökilometriä ja vuoden 2001 väestönlaskennassa siellä oli 70 900 asukasta.


title: Pogradecin piirikunta

text: Piirikuntaan kuuluivat seuraavat kunnat: Buçimas, Çërravë, Dardhas, Pogradec, Proptisht, Trebinjë, Udënisht ja Velçan. Pääkaupunkina toimi Pogradec.


title: Vieskan Viikko

text: Vieskan Viikko on vuonna 1993 perustettu kerran viikossa, perjantaisin ilmestyvä ilmaisjakelulehti, jonka jakelualue on Ylivieska, Sievi, Alavieska ja Nivala. Lehti painettiin Alprint-kirjapainossa (sittemmin Pyhäjokiseudun Kirjapaino) Oulaisissa. Lehti lopetti 1997, mutta aloitti uudelleen 2017.


title: Vieskan Viikko

text: Lehteä julkaiseva Kustannus Oy Vieskan Viesti perustettiin toukokuussa 1993. Se sekoitettiin aluksi usein Ylivieskassa 1980-luvulla toimineeseen Viikko-Vieska nimiseen ilmaisjakelulehteen. Samankaltainen nimi oli kuitenkin sattumaa. Lehdessä oli keskimäärin neljä työntekijää, päätoimittajana oli aluksi Arja Päivärinta ja toimitusjohtajana Maritta Raudaskoski.


title: Vieskan Viikko

text: Lehti oli "Märkä Juttu" ja "Möttönen" sarjakuvia sekä "KryptoNiitti"-ristikoita myöten täysin toimituksen itse tuottama. Henkilökunta hoiti itse ensimmäisen vuosikerran jakelunkin. Lehti ilmestyi kerran viikossa torstaisin syyskuuhun 1993, jolloin ilmestymispäivä siirtyi sunnuntaiksi. Lehti oli alueensa edelläkävijä siirtyen hyvin aikaisin täysin digitaaliseen työnkulkuun ja värierotteluun, joka erottui värikkäästä ulkoasusta. Lehdessä kirjoittivat toimituskunnan ja lukijoiden lisäksi lukuisa määrä freelancer-avustajia sekä mm. lehtien Kalajokilaakso ja Jokilaakso entinen päätoimittaja Pauli "Paavali" Isoaho.


title: Vieskan Viikko

text: Vuoden 1994 alusta lehden ulkoasu uudistettiin ja päätoimittajaksi ryhtyi Rauli Suhonen. Päätoimittaja siirtyi myös toimitusjohtajan tehtäviin tammikuussa 1996. Lehden kustantaja joutui kuitenkin lopettamaan toimintansa tuotannollisista ja taloudellisista syistä elokuussa 1997. Mainostoimisto Viestimix aloitti samaan aikaan Vieskalainen-kaupunkilehden julkaisemisen Ylivieskan alueelle ja osa työntekijöistä siirtyi suoraan tekemään uutta lehteä.


title: Vieskan Viikko

text: Vuonna 2017 lehteä aloitti kustantamaan uudelleen Angelina Trading Oy.Vieskan Viikon ulkoasu vaihteli usein, suurimmat ulkoasulliset muutokset olivat vuoden 1994 tammikuussa sekä 1996 elokuussa, jolloin lehti uudistettiin logoa myöten.


title: Sarandën piirikunta

text: Sarandën piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Vlorën prefektuuriin, joka vastaa nykyistä Vlorën maakuntaa. Piirikunnan pinta-ala oli 730 neliökilometriä ja vuoden 2001 väestönlaskennassa siellä oli 35 235 asukasta.


title: Sarandën piirikunta

text: Piirikuntaan kuuluivat seuraavat kunnat: Aliko, Dhivër, Konispol, Ksamil, Livadhja, Lukovë, Markat, Sarandë ja Xarrë. Pääkaupunkina toimi Sarandë.


title: Shkodërin piirikunta

text: Shkodërin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Shkodërin prefektuuriin, joka vastaa nykyistä Shkodërin maakuntaa. Piirikunnan pinta-ala oli 1 631 neliökilometriä ja vuoden 2001 väestönlaskennassa siellä oli 185 794 asukasta.


title: Shkodërin piirikunta

text: Piirikuntaan kuuluivat seuraavat kunnat: Ana e Malit, Bërdicë, Bushat, Dajç, Gur i Zi, Hajmel, Postribë, Pult, Rrethinat, Shalë, Shkodër, Shllak, Shosh, Temal, Vau-Dejës, Velipojë ja Vig-Mnelë. Pääkaupunkina toimi Shkodër.


title: Kahoku

text: Kahoku () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin keskiosassa Japaninmeren rannikolla Kanazawan pohjoispuolella. Kahokussa on 35 060 asukasta (vuonna 2017) ja sen pinta-ala on 64,44 neliökilometriä.


title: Kahoku

text: Kahoku perustettiin vuonna 2004, kun Unoken, Nanatsukan ja Takamatsun kunnat liittyivät yhteen. Kaupunkia palvelee JR Nishi-Nihonin Nanao-linja.


title: Kahoku

text: Kahokulla on yksi sisarkaupunki:


title: Skraparin piirikunta

text: Skraparin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Beratin prefektuuriin, joka vastaa nykyistä Beratin maakuntaa. Piirikunnan pinta-ala oli 775 neliökilometriä ja vuoden 2001 väestönlaskennassa siellä oli 29 874 asukasta.


title: Skraparin piirikunta

text: Piirikuntaan kuuluivat seuraavat kunnat: Bogovë, Çepan, Çorovodë, Gjerbës, Leshnjë, Poliçan, Potom, Qendër, Vëndreshë ja Zhepë. Pääkaupunkina toimi Çorovodë.


title: Pekkaniskan Pojat

text: Pekkaniskan Pojat on suomalainen vuonna 2002 perustettu tanssiorkesteri. Orkesteri palkittiin vuonna 2007 Vuoden Tanssittajatulokas -palkinnolla. Vuonna 2010 Pojat voittivat Vuoden tanssittaja -tittelin.


title: Pekkaniskan Pojat

text: Orkesteri on saanut nimensä alkuaikojen sponsoriltaan Pekkaniska Oy:ltä.


title: Tropojën piirikunta

text: Tropojën piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Kukësin prefektuuriin, joka vastaa nykyistä Kukësin maakuntaa. Piirikunnan pinta-ala oli 1 043 neliökilometriä ja vuoden 2001 väestönlaskennassa siellä oli 28 154 asukasta.


title: Tropojën piirikunta

text: Piirikuntaan kuuluivat seuraavat kunnat: Bajram Curri, Bujan, Bytyc, Fierzë, Lekbibaj, Llugaj, Margegaj ja Tropojë. Pääkaupunkina toimi Bajram Curri.


title: Komatsu

text: Komatsu () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin eteläosassa Japaninmeren rannikolla Kanazawan lounais- ja Fukuin koillispuolella. Sisämaassa kaupungin alue kohoaa Dainichivuorelle. Komatsussa on 108 628 asukasta (vuonna 2017) ja sen pinta-ala on 371,05 neliökilometriä.


title: Komatsu

text: Komatsu sai kaupunkioikeudet kahdeksan kunnan kuntaliitoksen myötä vuonna 1940. Silloin siellä oli noin 51 000 asukasta. Kaupunki laajeni huomattavasti vuosien 1955 ja 1956 kuntaliitoksissa. Komatsua palvelevat Komatsun lentoasema ja JR Nishi-Nihonin Hokuriku-päälinja.


title: Iranin koripallomaajoukkue

text: Iranin koripallomaajoukkue edustaa Irania miesten koripallon maajoukkuekilpailuissa. Sitä hallinnoi "Iranin islamilaisen tasavallan koripalloliitto". Iran on ollut FIBA:n jäsen vuodesta 1947.


title: Iranin koripallomaajoukkue

text: Iran osallistui ensimmäisen kerran miesten koripallon olympiaturnaukseen Lontoossa 1948. Se hävisi alkulohkon otteluissa Ranskalle, Meksikolle ja Kuuballe, mutta voitti Irlannin sijoittuen lohkossa neljänneksi. Jatkopeleissä Iran hävisi Kanadalle sekä toistamiseen Kuuballe päätyen lopulta 14. sijalle.


title: Iranin koripallomaajoukkue

text: Iran esiintyi toisen kerran olympiakisojen miesten koripalloturnauksessa Pekingissä 2008. Se hävisi A-lohkon ottelunsa Argentiinaa, Australiaa, Kroatiaa, Liettuaa ja Venäjää vastaan. Joukkueen lopullinen sijoitus oli yhdestoista. Iran selviytyi kisoihin voitettuaan Aasian-mestaruuden Japanissa 2007. Loppuottelussa se kaatoi Libanonin 74–69.


title: Iranin koripallomaajoukkue

text: Maailmanmestaruuskilpailuissa Iran pelasi ensimmäisen kerran Turkissa vuonna 2010. Se voitti alkulohkossaan Tunisian mutta hävisi neljä muuta otteluaan eikä selviytynyt lohkosta jatkoon.


title: The Rules of Hell

text: The Rules of Hell on Black Sabbathin 22. heinäkuuta 2008 julkaistu viiden CD:n boksi. Se sisältää yhtyeen kaikki studioalbumit, joissa Ronnie James Dio toimii laulusolistina, sekä alun perin vuonna 1982 julkaistun "Live Evil" -konserttitaltioinnin. Kokoelma julkaistiin alun perin vain Pohjois-Amerikassa, ja se on periaatteessa jatkoa Rhino Recordsin ja Warner Brosin Sabbath-remasteroinneille. Edellinen boksi "" (2004) sisälsi kaikki vuosien 1970–1978 studioalbumit.


title: The Rules of Hell

text: Boksin nimi oli basisti Geezer Butlerin idea. Se on sekoitus Dion aikaisen Black Sabbathin kahden ensimmäisen albumin nimistä ("Heaven and Hell", "Mob Rules"). Albumin levyt julkaistiin myöhemmin myös irrallisina.


title: Grim Arts of Melancholy

text: Grim Arts of Melancholy on Baptismin kolmas albumi. Se julkaistiin 4. helmikuuta 2008, julkaisija on Northern Heritage. Vuonna 2009 albumista julkaistiin myös 666:n kappaleen rajoitettu vinyylipainos.Vinyylipainoksen bonuskappaleet


title: Nokiviistäjä

text: Nokiviistäjä ("Pseudobulweria aterrima") on äärimmäisen uhanalainen Réunionin saarella elävä ulappalintu .


title: Nokiviistäjä

text: Kooltaan nokiviistäjä on noin 36 cm. Väriltään laji on tumman suklaanruskea. Kaulan, kurkun yläosan sekä siipien alapinnan höyhenet ovat väriltään hieman vaaleammat. Nokiviistäjä muistuttaa ulkonäöltään tyrskyliitäjää ("Bulweria bulwerii") ja sokotrantyrskyliitäjä ("Bulweria fallax"), mutta eroaa niistä muun muassa lyhyemmän pyrstönsä vuoksi. Mauritiuksenviistäjällä ("Pterodroma arminjoniana") on nokiviistäjää pidemmät siivet .


title: Nokiviistäjä

text: Nokiviistäjän elintavoista ei tiedetä kovin paljoa. Se tekee pesänsä kalliolle ja munii sinne joulukuussa. Nokiviistäjäkannan kooksi arvioidaan 100–800 yksilöä . Kannan vähentymisen syyksi arvioidaan lintuja saalistavien kissojen määrän lisääntymistä sekä valosaastetta


title: Andrea Zorzi

text: Andrea Zorzi (29. heinäkuuta 1965) on entinen italialainen lentopalloilija, joka voitti urallaan muun muassa kaksi MM-kultaa Italian A-maajoukkueen mukana. Hän pelasi urallaan hakkurina. Hänet tunnettiin yleisesti lempinimellä Zorro.


title: Andrea Zorzi

text: Bormiossa vuonna 1986 tehdyn maajoukkuedebyyttinsä jälkeen Zorzi pelasi yhteensä 326 A-maaottelua Italian A-maajoukkueessa. Hän voitti olympiahopeaa kesäolympialaisissa 1996. Zorzi pelasi läpi uransa Italiassa huippuseurajoukkueissa voittaen muun muassa kaksi Italian-mestaruutta ja kerran Mestareiden liigan. Vuosina 1990 ja 1991 hänet valittiin vuoden arvokkaimmaksi lentopalloilijaksi maailmassa.


title: Andrea Zorzi

text: Peliuransa jälkeen hän on tehnyt yhteistötä italialaisten televisiokanavien ja kansainvälisten urheilulehtien kanssa. Nykyisin Zorzi kirjoittaa lentopalloaiheisia kirjoituksia kansainvälisen lentopalloliiton kotisivuille.


title: Magnum Music

text: Magnum Music Oy on MagnumLive Oy:n levymerkki, joka kustantaa ja julkaisee kotimaista musiikkia. Magnum Music on keskittynyt erityisesti suomalaiseen musiikkiin. Magnum Musicin verkkokauppa on Extrashop.


title: Magnum Music

text: Magnum Music kuuluu Magnum-viihdekonserniin. Muut Magnum-konsernin yritykset ovat:


title: Magnum Music

text:
Levy-yhtiö Magnum Music on tuottanut mm. äänilevyt:
ja useita muita.


title: Lontoon systeemi

text:
Lontoon systeemi on shakissa avaussysteemi, jossa valkea pelaa jo varhain siirrot d4, Rf3 ja Lf4. Lontoon systeemin pelaaminen ei vaadi paljoakaan avaustuntemusta ja johtaa hyvin suljettuihin peleihin. Valkealla on tapana jatkaa linnoittamalla lyhyesti ja pelaamalla siirrot c3, Ld3, Rbd2 ja e3. Musta voi joko pelata lähes symmetrisesti tai sivustoida kuningaslähettinsä. Avaus on saanut nimensä vuoden 1922 Lontoon turnauksesta, jossa sitä (oikeastaan sen esimuotoja) pelattiin paljon, kun yritettiin löytää valkealle uutta pelitapaa mustan hypermoderneja puolustuksia vastaan.
Vuoden 1922 shakkikongressin yhteydessä järjestettyyn turnaukseen osallistui aikansa parhaimmisto, ja voittajaksi selviytyi Jose Raul Capablanca.


title: Lontoon systeemi

text: Musta voi tarvittaessa yrittää vaihtaa valkean ratsulla (Rf6-h5) lähetin f4:stä pois. Tämän vuoksi valkea pelaa usein h3, minkä jälkeen lähetti voi siirtyä ruutuun h2. Vaihtoehtoisesti valkea voi siirtää lähettinsä ruutuun g3, minkä jälkeen upseerin vaihto avaa torninlinjan valkean hyökkäystä tehostamaan.


title: Lontoon systeemi

text: Mustan pelatessa ...e6 ja Rf6 Lontoon systeemi luokitellaan ECO-koodistolla koodille A48.


title: Turid Rugaas

text: Turid Rugaas on norjalainen koirakouluttaja, joka omistaa "Hagen Hundeskole"nin koirakoulun.


title: Turid Rugaas

text: Rugaas on tullut kuuluisaksi tekemällä pioneerityötä koirien rauhoittavista signaaleista. Kirjassaan "Rauhoittavat signaalit" Rugaas kertoo oivaltaneensa ne seuraamalla ongelmakoiransa Veslan kommunikointitaitojen kehittymistä. Tämän oivalluksen jälkeen hän aloitti vajaan kahden vuoden koirien kommunikoinnin tarkkailun ja videoinnin kollegansa Ståle Ødegaardin kanssa.


title: Lemmingin puolustus

text: Lemmingin puolustus on shakkiavaus, jota kuvaavat siirrot


title: Lemmingin puolustus

text: Avausta pidetään heikkona, sillä se kehittää ratsun laitaan, missä sillä on vähemmän vaikutusvaltaa kuin keskellä. Valkea voi myös välittömästi hankkia mustalle eristetyn kaksoisotilaan siirrolla 2.Lxa6. Toinen suosittu vaihtoehto on ottaa keskustaa haltuun siirtämällä 2.d4.


title: Lemmingin puolustus

text: Avaus on harvinainen ja se sijoitetaan ECO-koodistolla koodille B00.


title: Kirurginen sairaala (Helsinki)

text: Helsingin Kirurginen sairaala (), josta usein käytetään lyhempää nimeä "Kirurgi" () tai lempinimeä Kirra on Helsingin Ullanlinnassa Tähtitorninmäen puistoalueen reunassa, Kasarmikadun varrella sijaitseva sairaala. Se kuuluu hallinnollisesti Helsingin yliopistolliseen keskussairaalaan. Nykyisin sairaalassa toimii Suu-ja leukasairaudet, Korvaklinikka lukuun ottamatta Foniatrian poliklinikoita, jotka ovat edelleen silmä-korva-sairaalassa HYKSin Meilahden sairaala-alueella. Sairaalassa on lisäksi rintarauhaskirurgian toimintoja.


title: Kirurginen sairaala (Helsinki)

text: Sairaalan päärakennus valmistui vuonna 1888. Siitä oli jo vuonna 1877 järjestetty arkkitehtuurikilpailu, jonka voittivat Sigismund Rangier ja Ludvig Bohnstedt. Rakennuksen pääsuunnittelijana toimi kuitenkin Frans Sjöström, jonka työtä jatkoi Helge Rancken. Sairaalaan on myöhemmin rakennettu lisärakennuksia, muun muassa vuonna 1973 valmistunut päivystysosasto, jonka suunnittelivat Eija ja Olli Saijonmaa. Sen yhteydessä oli myös helikopterikenttä.


title: Kirurginen sairaala (Helsinki)

text: Päivystystoiminta sairaalassa loppui 1994 ja helikopterikenttä purettiin muutostöiden yhteydessä 2010. Vuonna 2015 päivystystoiminta sairaalassa alkoi uudelleen, kun Korva-, nenä- ja kurkkutautien päivystyspoliklinikka siirtyi evakkoon Silmä-Korva sairaalasta.


title: Kirurginen sairaala (Helsinki)

text: Nimi Kirurgi (Kirurgen) on käytössä myös lähellä sijaitsevan raitiovaunulinjan n:o 10 päätepysäkin nimenä.


title: Isigny-sur-Mer

text: Isigny-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 2 755 asukasta vuoden 2006 väestönlaskennassa. Isigny-sur-Merin pinta-ala on 17 neliökilometriä.


title: Isigny-sur-Mer

text: Isigny-sur-Mer on tunnettua maidon tuotantoaluetta. Ensimmäiset meijerit rakennettiin alueelle 1800-luvulla. Alueella valmistetaan kuuluisia Isignyn makeisia (Caramels d'Isigny)


title: Isigny-sur-Mer

text: Yli 60% Isignystä tuhoutui toisen maailmansodan pommituksissa.


title: Konstantinopolskin avaus

text: Konstantinopolskin avaus on shakkiavaus, jota kuvailevat siirrot


title: Konstantinopolskin avaus

text: Avaus on nimetty venäläisen Aleksandr Konstantinopolskin mukaan. Valkean kolmas siirto on tilanteessa vasta kahdeksanneksi suosituin, eikä avausta siten käytetä kovinkaan usein.


title: Konstantinopolskin avaus

text: 3.g3 valmistelee valkeaa lähettiä sivustointiin, vaikka sen voisi kehittää avointa viistolinjaa pitkin. Valkean e4-sotilas on myös sivustoidun lähetin tiellä. Valkean kolmas siirto ei painosta mustaa mitenkään, joten mustalla on monta mahdollista siirtoa. Mahdollisia ovat esimerkiksi 3...b6, g6, Rf6 ja d6.


title: Konstantinopolskin avaus

text: Avaus sijoitetaan ECO-koodistolla koodille C44.


title: Hong Su Jong

text: Hong Su Jong (s. 9. maaliskuuta 1986 N. Hamgyong) on pohjoiskorealainen voimistelija. Hän voitti hopeaa MM-kisoissa vuonna 2007 hyppykilpailussa. Jong kilpaili myös Ateenan olympialaisissa 2004, mutta ei saanut mitaleja.


title: Jäävuorisalaatti

text:
Jäävuorisalaatti eli amerikansalaatti ("Lactuca sativa" var. "capitata", puhekielessä myös "rapea keräsalaatti, jenkkisalaatti") on yksivuotinen lehtisalaatti. Rapea keräsalaatti on alkujaan Yhdysvalloista. Salaatin paksut ja rapeat lehdet muodostavat kiinteän ja tiiviin kerän. Uloimmat lehdet ovat vaaleanvihreät, sisemmät aivan vaaleat.
Jäävuorisalaatin maku on mieto ja raikas. Se sopii tuoresalaatteihin, mutta sitä voi käyttää myös keitoissa ja padoissa lyhyesti kuumentamalla. Salaatti on halkaistava ja huuhdeltava ennen käyttöä. Se säilyy paremmin kuin moni muu salaatti.


title: Jäävuorisalaatti

text: Salaatti sisältää A-, E-, K- ja C-vitamiinia, folaattia, niasiiniekvivalenttia, riboflaviinia, tiamiinia, vetykloridia ja karotenoideja.


title: Jäävuorisalaatti

text: Jäävuorisalaatti on pehmeälehtisiä lajeja arempi hallalle. Sato korjataan loppukesästä.


title: Jäävuorisalaatti

text: Salaatin nimi on käännöslaina englanninkielisestä nimestä "iceberg lettuce". Salaatteja kuljetettiin viljelmiltä junanvaunuissa, joissa oli mukana suuria jäälohkareita viilentämässä vaunuja.


title: Jäävuorisalaatti

text: 'Barcelona', 'Buttercrunch', 'Coquette', 'Dublin', 'Elenas', 'Lagunas', 'Match', 'Mini Iceberg', 'Mirette', 'Saladin', 'Set', 'Stallion' ja 'Talia'.


title: Katuhait

text: Katuhait ("Street Sharks") on vuosina 1994–1996 esitetty yhdysvaltalainen animaatiosarja. Katuhait olivat joukko teini-ikäisiä poikia, joihin paha Tohtori Paradigma ruiskutti hain DNA:ta. Pojat muuttuivat ihmishai-hahmoiksi, joilla jokaisella oli omat erikoiset kykynsä. Päämääränä Katuhailla oli suojella maapalloa taistelemalla arkkivihollistaan Tohtori Paradigmaa vastaan, joka itsekin muuttui ihmispiraijaksi.


title: Katuhait

text: Animaatiosarjan hahmoista valmistettiin 1990-luvulla suosittuja lelufiguureita.


title: Figuriini

text: Figuriini tarkoittaa pientä patsasta, joka on usein ihmisaiheinen.


title: Figuriini

text: Figuriinit kuvaavat usein jumaluuksia tai eläimiä. Varhaisimmat figuriinit tehtiin kivestä tai savesta. Nykyisin käytetään keramiikkaa, metallia, lasia, puuta ja muovia.


title: Figuriini

text: Moderneja figuriineja, joissa on liikkuvia osia, kuten raajat, sanotaan useimmiten nukeiksi, tai roboteiksi, jos ne pystyvät liikkumaan.


title: Figuriini

text: Esihistoriallisia raskaana olevia naisia esittäviä figuriineja kutsutaan venusveistoksiksi, koska ne esittävät todennäköisesti jumalatarta ja liittyvät hedelmällisyyteen. Vanhimmat tunnetut venusveistokset on tehty kivestä. Nämä useita satoja tuhansia vuosia vanhat veistokset löytyivät Afrikasta ja Aasiasta. Poltetusta savesta tehtyjä noin 25 000 - 30 000 vuotta vanhoja venusveistoksia, jotka ovat myös vanhinta tunnettua keramiikkaa, on löydetty Euroopasta.


title: Figuriini

text:
Minoalaisessa kulttuurin rautakautisia terrakottaveistoksia on myös löydetty.
Historialliselta ajalta on posliinisia figuureja, ja puusta veistettyjä pyhimysfiguriineja.


title: Figuriini

text:
Nykyisin sarjakuva- ja scifihahmoista on saatavilla lelufiguriineja, kuten
Masters of the Universe -hahmot.


title: Seikkailukertomus

text: Seikkailukertomus on yleisnimitys tarinoille, joissa päähenkilöt kulkevat paikassa, joka poikkeaa heidän tavallisesta asuinympäristöstä. Tyypillisiä tapahtumapaikkoja seikkailulle ovat viidakko, meri, saari tai avaruus.


title: Toiminta

text: Toiminta voi tarkoittaa ainakin seuraavia asioita:


title: Vesijako (järvi)

text: Vesijako eli Vesijakaa on Päijät-Hämeessä Padasjoella sijaitseva järvi. Järvi laskee sekä Kokemäenjoen vesistöön että Kymijoen vesistöön, joten se on tyypiltään bifurkaatiojärvi.


title: Vesijako (järvi)

text: Järven pinta-ala on 1 650 hehtaaria eli 16,5 neliökilometriä. Se on 8,9 kilometriä pitkä ja 4,3 kilometriä leveä. Järvi on muodoltaan melko yhtenäinen, mutta sillä on neljä syvempää lahtea. Itärannalla sijaitsee Hiedankankaan niemi, jonka eteläpuolella on Salmentaustanjärven lahti. Se on suultaan yli 50 metriä leveä, mutta lahti aukeaa sen takana kaksi kilometriä leveänä ja puolitoista kilometriä syvänä. Niemen pohjoispuolella sijaitsee kilometrin syvyinen Suullisenlahti. Salmentaustanjärven eteläpuolella on Kuivaniemi, jonka eteläpuolella itään työntyy yli kaksi kilometriä pitkä haaroittuva nimetön lahti. Järven ilmeeseen vaikuttaa suuresti myös 1,8 kilometriä pitkä ja 750 metriä leveä Isosaari. Se sijaitsee länsirannan suuntaisena Palsan kulmakunnan edustalla suojaten Palsanlahtea, jossa sijaitsee järven toinen luusua. Toinen luusua sijaitsee Salmentaustanjärven lahdenpohjukassa. Järven keskikohdassa on kilometrin levyinen kapeikko.


title: Vesijako (järvi)

text: Järvellä on kartan mukaan 103 saarta . Isosaari on niistä suurin, mutta huomattavia saaria ovat myös järven pohjoispäässä sijaitsevat Kotasaari, Suullisensaari, Metelinsaari, Hautasaari, Tiuhansaari, Iso- ja Pikku-Petäjistö. Järven kapeikossa ovat Kokonsaari, Selkä-Kaitano ja Maa-Kaitano. Järven eteläosassa ovat Isosaaren rinnalla Kangassaari, Messusaari ja Hevonleuka.


title: Vesijako (järvi)

text: Järvi on luodattu ja siitä on julkaistu syvyyskartat. Järven tilavuus on 118 miljoonaa kuutiometriä eli 0,118 kuutiokilometriä. Sen keskisyvyys on 7,2 metriä ja suurin syvyys on 36,8 metriä. Järvellä on sen keskilinjassa pitkä yli 15 metriä syvä syvänne, joka painuu monin paikoin yli 20 metrin syvyiseksi. Selkä-Kaitanon eteläpuolella ja kaakkoispuolella on kaksi laajaa yli 30 metriä syvää syvännettä, ja kolmas samanlainen syvänne löytyy Kuivanienen eteläpuolella olevan lahden suulta. Järven syvin kohta sijaitsee Selkä-Kaitanon eteläpuolella.


title: Vesijako (järvi)

text: Järven rantaviivan pituus on 80 kilometriä ja rannat ovat pääasiassa alavaa metsämaata. Itärannikolla esiintyy myös soistuneita alueita. Järvelle asti näkyy korkeita mäkiä järven eteläpäässä, missä kohoaa suoraan rannasta Käiniemi yli 50 metriä korkeammalle ja Lauhia lähes yhtä korkealle. Korkeita mäkiä on myös Hiedankankaalla ja pohjoispäässä Puuksamenniemellä. Rantaan rajoittuvia peltotilkkuja sijaitsee harvakseltaan siellä täällä. Asutus on enimmäkseen haja-asutusta, joiden välissä on runsaasti vapaa-ajan asuntoja. Suurin rantaan ulottuva kylä on eteläpäässä sijaitseva Vesijako. Lounasrannassa sijaitsee Palsan kulmakunta ja Hiedankankaan pohjoispuolella on Romonharjun länsirinteillä Romonkulma. Maantiet kiertävät järveä kauempana metsissä, mutta rannoille johtaa tiet yhdystieltä 3200, 14177, 3202, 14178, 14179 ja 3203.


title: Vesijako (järvi)

text: Järven vesialue ja ympäristö jaetaan hallinnollisesti puoliksi kahden vesistöalueen kesken. Järven valuma-alueen lounaispuoli sijoitetaan Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueeseen (35.78), jonka Vesijaon valuma-alueeseen (35.784) järvi kuuluu. Raja valuma-alueen lounaispuolen ja koillispuolen välillä alkaa pohjoisessa Alavirrasta, josta raja etenee kaakkoon päin, missä se kulkee Kuivaniemen edustalta Käiniemeen huipulle. Järven valuma-alueen koillispuoli jää siten Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueeseen (14.25), jonka Miestämän–Vesijaon alueeseen (14.252) järven koillispuoli kuuluu. Järven vedenpinnan korkeus on 108,4 metriä mpy.


title: Vesijako (järvi)

text: Vesijako saa suurimman osan vedestänsä yläjuoksun Vehkajärvestä (2 608 ha) ja sen omalta lähialueeltaan. Järveen laskee kolmisenkymmentä yli hehtaarin kokoista järviä tai lampea joko suoraan tai välillisesti, ja ne löytyvät järven eteläpuolelta tai itäpuolelta. Vesijaon kylän läpi juokseva nimetön oja alkaa Sammilanjärvestä (6 ha), johon laskee Tapaperänjärvi (4 ha). Laskuojaan yhtyy vielä alajuoksulla Merojärven (2 ha) laskuoja. Edellisestä ojasta puoli kilometriä länteen laskee järveen Naukoja, joka on Naukajärven (8 ha) laskuoja. Naukajärveen laskee etelästä Jakamakoskenoja, joka lähtee ojitetulta Ahvenissuolta. Suolla sijaitsee Vähä-Ahveninen (1 ha), joka on yhdistetty suo-ojiin, ja Jakamakoskenojaan yhtyy Vehkojärvien (2 ha), Jouhijärven, Iso-Korttehisen (4 ha) ja Vähä-Korttehisen (2 ha) yhteinen laskuoja. Myös Mustasjärvi (5 ha) näyttää laskevan tähän ojaan. Kuivaniemen eteläpuoliseen lahteen laskee Tyrynoja, jonka yläjuoksulta tulee Valkea Hirsijärven (1 ha), Laihanjärven (9 ha), Näykkösjärven, Iso Peltointaustanjärven (21 ha), Vähä Peltointaustanjärven (4 ha) ja Tyryjärven (11 ha) vedet. Näiden viereen laskee vielä Kalatonjärvi (4 ha). Suullisensaaren viereen laskee Leipämyllynoja, jonka yläjuoksulla sijaitsevat Saarijärvi (10 ha), Korpijärvi (5 ha), Rimmijärvi, Pannujärvi, Pajujärvi (6 ha), Rantajärvi (3 ha), Kaitajärvi (2 ha), Joutsene (5 ha) ja Kaalijärvi (4 ha). Järven pohjoispään Alavirtaan laskee yksinäinen Raimajärvi (9 ha).


title: Vesijako (järvi)

text: Järvi on tyypiltään bifurkaatiojärvi. Sen kahdesta laskujoesta toinen Sumperinjoki johtaa itään Tohtainlammin ja Myllyjärven kautta Päijänteeseen, josta vedet laskevat Kymijokea pitkin Suomenlahteen, toinen laskuoja Palsanoja taas länteen Parlammiin (96 ha) Hauhon reittiin, josta vedet päätyvät Vanajaveden kautta Pyhäjärveen ja edelleen Kokemäenjokea pitkin Selkämereen.


title: Vesijako (järvi)

text: Järvi on kasvustoltaan varsin karu, sillä veden fosforipitoisuus on verrattain pieni verrattuna muihin suomalaisiin järviin. Järven eteläpäässä Vesijaon lähialueilla sijaitsee Vesijaon luonnonpuisto.


title: Vesijako (järvi)

text: Vesijaon Kainiemen etelärannalla on kivikautinen asuinpaikka.


title: Vesijako (järvi)

text: Kalmbergin kartastossa vuodelta 1855–1856 liittyi alajuoksun järvet Tohtainlammi ja Myllyjärvi Vesijakoon pitkällä salmella. Myllyjärven itärannan luusuassa sijaitsi kaksi vesimyllyä, joiden patorakenteet ovat saattaneet aiheuttaa kyseisen tilanteen.


title: Georges St. Pierre

text: Georges St. Pierre (s. 19. toukokuuta 1981 Saint-Isidore, Quebec, Kanada) on kanadanranskalainen vapaaottelija. Hän oli UFC:n välisarjan mestari kahdesti, joista jälkimmäinen kesti vuodesta 2008–2013. St. Pierre oli myös keskisarjan mestari 2017 vuoden marraskuusta joulukuuhun.


title: Georges St. Pierre

text: St. Pierrellä on musta vyö Kyokushin karatessa sekä brasilialaisessa jujutsussa.


title: Georges St. Pierre

text: Hän aloitti Kyokushin karaten seitsenvuotiaana suojellakseen itseään koulukiusaamiselta. Hän aloitti painin ja brasilialaisen jujutsun sen jälkeen kun hänen karateopettajansa kuoli, hän harjoitteli myös nyrkkeilyä. Hänet on äänestetty parhaimmaksi välisarjalaiseksi maailmassa.


title: Georges St. Pierre

text: St. Pierre teki UFC debyyttinsä UFC 46:ssa, jossa hän kukisti Karo Parisyanin yksimielisellä päätöksellä. Hänen seuraava ottelunsa UFC:ssä oli Jay Hieronia vastaan UFC 48:ssa. St. Pierre voitti Hieronin teknisellä tyrmäyksellä, kun ensimmäistä erää oli oteltu 1:42.


title: Georges St. Pierre

text:
St. Pierren toisen UFC voiton jälkeen hän kohtasi Matt Hughesin UFC 50:ssä. St. Pierre hävisi ottelun taputettuaan käsilukon johdosta, kun ensimmäistä erää oli jäljellä vain yksi sekunti. Häviö oli hänen uransa ensimmäinen ja hän onkin sittemmin myöntänyt suuresti kunnioittaneensa Hughesia mennessään mestaruusotteluun.
St. Pierre palasi takaisin UFC:n voitettuaan Dave Strasserin TKO 19:sta ensimmäisen erän olkapäälukolla. UFC 52:ssa, St. Pierren paluu ottelussa, hän kohtasi Jason Millerin. Hän voitti verisen ottelun yksimielisellä päätöksellä.


title: Georges St. Pierre

text: St. Pierre kohtasi mestarin ykköshaastajan Frank Triggin UFC 54:ssä. St. Pierre hallitsi ottelua ja voittikin ottelun Triggerin taputettua rear naked choken takia, kun ensimmäistä erää oli jäljellä alle minuutti. Triggerin jälkeen hän kohtasi myöhemmin Kevyensarjan mestaruuden voittaneen Sean Sherkin UFC 56:ssa. Toisen erän puolivälissä St. Pierrestä tuli toinen ottelija joka oli onnistunut voittamaan Sherkin, ja ensimmäinen joka oli tyrmännyt hänet.


title: Georges St. Pierre

text: UFC 58:ssa St. Pierre voitti entisen välisarjan mestarin B.J. Pennin tullen näin ykköshaastajaksi välisarjan mestaruusotteluun. St. Pierre asetettiin kohtaamaan välisarjan mestari Matt Hughes, mutta St. Pierre joutui vetäytymään ottelusta nivusvamman takia ja hänen tilalleen tuli mies, jonka hän oli voittanut aikaisemmin, B.J. Penn. UFC myöhemmin ilmoitti, että St. Pierrellä olisi mahdollisuus otella mestaruudesta, kun hän olisi täysin parantunut.


title: Georges St. Pierre

text: 20. kesäkuuta 2016 St. Pierre ilmoitti neuvottelevansa UFC:n kanssa paluustaan ottelemaan. 15. helmikuuta 2017 St. Pierren ilmoitettiin tehneen sopimuksen UFC:n kanssa, jonka jälkeen maaliskuussa St. Pierre kertoi tehneensä neljän ottelun sopimuksen.


title: Georges St. Pierre

text: Maaliskuussa 2017 Dana White ilmoitti St. Pierren tekevänsä paluunsa keskisarjan mestaria Michael Bispingiä vastaan. Toukokuussa 2017 White ilmoitti ottelun olevan peruttu, kun UFC ja Bisping halusivat ottelun käytävän "UFC 213" -tapahtumassa heinäkuussa. St. Pierre ilmoitti kuitenkin kärsivänsä silmävammasta, eikä kykenisi ottelemaan ennen kuin marraskuussa. Kaksikko oli edelleen halukas ottelemaan toisiaan vastaan, mutta Bispingin oli määrä otella sitä vastoin keskisarjan tilapäismestaria Robert Whittakeria vastaan. St. Pierren oli sitä vastoin määrä otella Tyron Woodleyta tai Demian Maiaa vastaan välisarjan mestaruudesta. Whittakerin loukkaantunutta St. Pierre otteli Bispingiä vastaan keskisarjan mestaruudesta 4. marraskuuta 2017. Hän voitti mestaruuden kolmannessa erässä takakuristuksella. St. Pierrestä tuli samalla UFC historian neljäs ottelija, joka on kyennyt voittamaan mestaruuden kahdessa eri painoluokassa.


title: Kingstonin puolustus

text: Kingstonin puolustus on shakkiavaus, joka kuvaavat siirrot


title: Kingstonin puolustus

text: Ensimmäisessä tapauksessa Kingstonin puolustukseen päästään ranskalaisen puolustuksen kautta. Toinen vaihtoehto on 1.d4 f5 2.e4 e6, jolloin valkea tarjoaa toisella siirrollaan Stauntonin gambiittia, mutta musta torjuu sen. Avaus tavattiin ensi kertaa Mihail Tšigorinin ja Emanuel Schiffersin välisessä pelissä vuonna 1880.


title: Kingstonin puolustus

text: Avauksella on paljon yhteistä hollantilaisen ja ranskalaisen puolustuksen kanssa. Mustan kuningatarlähetti jää usein oman sotilasketjun taakse passiiviseksi, mutta mustan f5-sotilas kontrolloi e4-ruutua vahvasti. Musta saa usein tilaedun kuningatarsivustalta pelatessaan a6 ja b5 ja sivustoin lähettinsä.


title: Kingstonin puolustus

text: Avaus luokitellaan ECO-koodistolla koodille C01.


title: Kingstonin puolustus

text: Vaihtomuunnelma alkaa siirroilla 3.exf5 exf5. E-linja avautuu välittömästi, mitä molemmat osapuolet pyrkivät käyttämään hyväksi. Musta saa vahvan ruudun e4:ään ja valkea taas e5:een. Valkea saa linnoitettua nopeasti pelaamalla 4.Ld3 uhaten f-sotilasta. Mustan pitää suojata sotilas esimerkiksi siirrolla 4...d5. Valkea voi jatkaa 5.Rf3 ja linnoittaa jatkossa.


title: Kingstonin puolustus

text: Etenemismuunnelma alkaa siirrolla 3.e5. Siirto estää samalla mustan ratsua siirtymästä f6:een. Saadakseen kuningatarlähettinsä peliin musta pelaa usein siirrot a6, b5 ja Lb7. Hän voi myös jättää kuninkaansa lukkiutuneeseen keskustaan ja aloittaa sotilasetenemisen g5- ja h5-siirroilla lyhyesti linnoittautuneen valkean kuningasasemaan.


title: Kingstonin puolustus

text: Franco-Hiva-gambiitti on mustan terävin jatko. Siinä musta ei lyö valkean sotilasta takaisin siirrolla 3...exf5 vaan jatkaa 3...Rf6. Gambiitin tarkoituksena on saada kehitys loppuun ennen valkeaa. Musta jatkaa yleensä vielä uhraamalla toisenkin sotilaan jatkossa 4.fxe6 Ld6 5.exd7 Lxd7. Musta on nyt saanut kolme kevyttä upseeria peliin, ja valkean kaikki upseerit ovat vielä perärivillä. Gambiittijatkossa musta ei voi alkaa pelata passiivisesti, sillä kahden sotilaan tappio tietää häviötä loppupelissä. Siksi gambiitti ei sovellukaan passiivisille pelaajille. Valkean kannattaa pyrkiä jatkossa vaihtoihin, pelkistämään peli ja korottamaan ylimääräiset sotilaansa.


title: Mayhem

text: Mayhem "(sekasorto)" on brittiläisessä tapaoikeudessa tahallista silpomista siten, että henkilöä vahingoitetaan, jotta hän ei voi puolustautua taistelussa. Ahtaamman laintulkinnan mukaan se edellytti silmän tai raajan vahingoittamista, kun taas korvan ja nenän poistamista ei pidetty riittävän vammauttavana. Rikoksen nimitys laajeni myöhemmin käsittämään kaikenlaisen silpomisen, vahingoittamisen ja lamaamisen millä tahansa välineellä. Sana on peräisin muinaisranskan kielen sanasta "mahaing".


title: Mayhem

text: Brittiläisen tapaoikeuden suurin mullistus koskien mayhem-oppia tuli 1697, jolloin Britannian korkein oikeus King's Bench antoi tuomion käsittelyssä "Fetter v. Beale", 91 Eng. Rep. 1122. Jutun kantaja katsottiin asiassa voittajaksi ja syytetty tuomittiin maksamaan korvausta väkivallanteostaan. Vähän myöhemmin, "osa hänen kalloaan irtosi hänen päästään kyseisen pahoinpitelyn vuoksi," ja kantaja nosti kanteen mayhemin perusteella. Vaikka "Fetter" tunnetaan vanhakantaisena esimerkkinä res judicatasta, sen merkitys on suurin siinä, että se laajentaa mayhemin kattamaan myöhemmin tapahtuneita jälkiseurauksia tässä myös "kallon menetyksen".


title: Mayhem

text: Nykyaikana mayhem-väkivallanteon ovat korvanneet monissa oikeudenkäytöissä lain määrittelemät pahoinpitelyrikossäännökset, kuten törkeä pahoinpitely.


title: Mayhem

text: "Mayhemiä" käytetään nykyisin tarkoittamaan tuhoa ja hävitystä, usein leikkimielisesti. Muutos on johtunut lehdissä käytetyn sanonnan "rioting and mayhem" (rähinöinti) väärinymmärryksestä.


title: Keresin puolustus

text: Keresin puolustus on shakkiavaus, jota kuvaavat siirrot


title: Keresin puolustus

text: Avaus on nimetty virolaisen shakin suurmestarin Paul Keresin mukaan. Avausta kutsutaan myös nimellä kengurupuolustus.


title: Keresin puolustus

text: Mustan toinen siirto on hänen kaikista siirroistaan viidenneksi suosituin. Avaus on siten melko harvinainen, vaikkakin aivan kelvollinen. Mustan toinen siirto antaa valkealle kolme järkevää siirtovaihtoehtoa: 3.Rc3, Rd2 ja Ld2.


title: Keresin puolustus

text: Rd2 on kaikkein harvinaisin, sillä se kiinnittää ratsun eikä tee lähetille mitään. Toiseksi suosituin siirto on 3.Rc3, joka estää niin ikään shakin. 3.Ld2 on suosituin vastaus. Se estää myös shakin ja uhkaa samalla mustan lähettiä, minkä seurauksena mustan pitää reagoida siirtoon välittömästi. Suosituin vastaus on 3...a5, mutta myös 3...De7 ja Lxd2 ovat suosittuja.


title: Keresin puolustus

text: Jos valkea siirtää 3.Rc3, Keresin puolustus muuntuu tyypillisesti joksikin toiseksi avaukseksi:


title: Keresin puolustus

text: Myös bogo-intialaiseksi puolustukseksi muuntuminen on yleistä.


title: Keresin puolustus

text: Keresin puolustuksella tarkoitetaan joskus myös baltialaista puolustusta: 1.d4 d5 2.c4 Lf5.


title: Tulikaste (vuoden 2000 elokuva)

text: Tulikaste on Suomen Puolustusvoimien Koulutuksen Kehittämiskeskuksen tuottama koulutuksellinen näytelmäelokuva vuodelta 2000. Se käsitteli suomalaissotilaan stressinkestoa asemasotavaiheessa. Elokuvassa esiintyivät ammattinäyttelijät fiktiivisessä sotaelokuvassa simuloiden suomalaisia pääasiallisia luonnetyyppejä. Tavalliselle katsojalle teos näyttäytyy tavanomaisena sotaelokuvana, mutta Puolustusvoimat käyttää elokuvaa kouluttaessaan joukkojaan.


title: Tulikaste (vuoden 2000 elokuva)

text: Elokuvaa kuvattiin pääasiallisesti Kajaanin Vuosangassa kevään 2000 aikana. Rooleissa esiintyivät mm. Sami Kojonen, Ari Myllyselkä, Jukka-Pekka Löhönen, Kimmo Virtanen ja Akseli Pesä. Ohjauksesta vastaa Irma Nyberg ja pääkuvaajana toimi Ari Ahonen.


title: Tulikaste (vuoden 2000 elokuva)

text: Elokuva voitti parhaan teoksen Grand Prix -palkinnon vuonna 2000 Rassegua Cinematografica Internazionale Eserciti e Popoli –festivaaleilla.


title: Rafik Saïfi

text: Rafik Saïfi (, s. 7. helmikuuta 1975 Alger, Algeria) on algerialainen entinen jalkapalloilija. Usein keskikentällä hyökkäävässä roolissa pelannut Saïfi edusti pääosin urallaan ranskalaisseuroja, kuten Troyes, FC Lorient ja Amiens SC.


title: Rafik Saïfi

text: Saïfin ammattilaisura alkoi vuonna 1993 jolloin hän edusti yhden kauden algerialaista Bab Ezzouaria. Kauden jälkeen Saïfi edusti IRB Sougueuria ja IBK El Khechnaa vuosien 1994–1996 aikana ennen siirtymistään MC Algeriin vuonna 1996. Joukkueensa kanssa hän voitti Algerian liigamestaruuden kaudella 1998–1999 ja kauden päätteeksi nuori lupaus siirtyi Ranskaan Troyesiin vuonna 1999.


title: Rafik Saïfi

text: Ranskassa Saïfi nousi pian kaikkien tietoisuuteen taitavana pelintekijänä, joka pelasi Troyesin paidassa aina vuoteen 2004 asti pelattuaan yhteensä 111 ottelua tehden niissä 19 maalia. Seuraavat kaksi kautta hän pelasi FC Istresissä ja AC Ajacciossa. Saïfi jätti molemmat seurat näiden pudottua seuraavaksi kaudeksi Ligue 2:een. Lorientin noustessa kaudeksi 2006–2007 Ligue 1:een joukkue teki kolmen vuoden mittaisen sopimuksen kokeneen keskikenttäpelaajan kanssa. Ensimmäinen kausi meni Saïfin kannalta hyvin hänen pelattua 37 ottelua tehden niissä 7 maalia. Toinen kausi oli kenties Saïfin parhaimpia kausia, kun hän pelasi jälleen 37 ottelua tehden tällä kertaa 14 maalia. Lorientin puheenjohtaja ja valmentajat olivat hieman yllättyneitä kokeneen pelaajan kaudesta ja pidensivät Saïfin sopimuksen vuoteen 2011 asti. Kauden päätteeksi hänet palkittiin vuoden 2008 Algerian parhaaksi pelaajaksi.


title: Rafik Saïfi

text: Hän kuitenkin jätti seuran kesällä 2009 ja siirtyi Qatarin pääsarjassa pelaavaan Al-Khoriin 8. elokuuta 2009. Tammikuussa 2010 Saïfi palasi takaisin Ranskaan tehtyään puolen vuoden lainasopimuksen FC Istresin kanssa. Lainasopimuksen päätyttyä hänen sopimuksensa Al-Khorin kanssa päättyi.


title: Rafik Saïfi

text: 5. marraskuuta 2010 Saïfi allekirjoitti puolen vuoden sopimuksen Ranskan kolmanneksi korkeimmalla sarjatasolla pelanneen Amiensin kanssa. Hän pelasi kauden aikana 22 sarjaottelua ja teki niissä viisi maalia. Kauden päätteeksi Amiens nousi sarjatasoa korkeammalle Ligue 2:een. Saïfi jatkoi seurassa myös seuraavan kauden ja pelasi ligue 2:ssa yhteensä 28 ottelua, joissa hän teki kaksi maalia. Saïfi myös päätti uransa kyseiseen kauteen.


title: Rafik Saïfi

text: Saifi pelasi ensimmäisen maaottelunsa Algerian paidassa 5. kesäkuuta 1998 Bulgariaa vastaan tultuaan vaihdosta kentälle. Ensimmäisen maalinsa hän teki jo kolmannessa ottelussaan Liberiaa vastaan 28. helmikuuta 1999. Samaista joukkuetta vastaan hän teki maajoukkueuransa toisenkin maalin 9. huhtikuuta 1999.


title: Rafik Saïfi

text: Saifi valittiin ensimmäisiin arvokisoihinsa vuoden 2000 Afrikan kisoihin, jossa hän pelasi kaksi ensimmäistä ottelua alkulohkossa, sekä puolivälieräottelun Kamerunia vastaan, johon myös Algerian matka päättyi.


title: Rafik Saïfi

text: Toiset kisat Saifi pelasi vuoden 2002 Afrikan kisoissa, jossa Algerian matka katkesi jo alkulohkoon. Tuolloin Saifi pelasi jälleen maansa kaksi ensimmäistä alkulohkon ottelua, mutta tuli samalla valituksi kisojen tähdistökentälliseen.


title: Rafik Saïfi

text: Sittemmin Saifia ei enää kutsuttu vuoden 2004 Afrikan kisoihin, mutta oli mukana joukkueen karsinnoissa. Seuraavan kerran hänet valittiin vuoden 2010 Afrikan kisoihin, kun Algeria selvitti tiensä kisoihin kuuden vuoden poissaolon jälkeen. Turnauksessa Saifi pelasi vaihtopelaajan roolissa, mutta oli aloittavana pelaajana avausottelussa Malawia vastaan. Hän pelasi turnauksessa myös toisessa ottelussa Malia vastaan. Sittemmin Saifi istui vaihtopenkillä läpi turnauksen, mutta pääsi kentälle pronssiottelussa Nigeriaa vastaan. Ottelu päättyi kuitenkin Nigerian 1-0 voittoon. Samana vuonna Saifi valittiin myös vuoden 2010 MM-kisoihin, jossa hän tyytyi edellisen turnauksen tapaan vaihtopelaajan rooliin. Saifi pelasi kisoissa kaksi ottelua Sloveniaa ja Yhdysvaltoja vastaan tultuaan vaihdosta kentälle molemmissa otteluissa.


title: Rafik Saïfi

text: 28. kesäkuuta 2010 Saïfi ilmoitti lopettavansa maajoukkueuransa, vaikka oli vielä Algerian MM-kisojen viimeisen ottelun jälkeen halukas jatkamaan maajoukkueessa.Henkilökohtaiset:


title: Rafik Saïfi

text: Vuoden 2010 MM-kisojen jälkeen Saifi herätti negatiivista huomiota, kun hän läpsäisi Yhdysvallat-ottelun jälkeen algerialaista toimittajaa Asma Halimia kasvoille. Toimittaja löi Saifia takaisin huuleen ja uhkasi samalla nostaa valituksen FIFA:lle tapauksesta. Kaksikolla oli jo vuonna 2008 erimielisyyksiä, kun Halimi oli kääntänyt ja julkaissut Saifista tekemän haastattelun Competition-lehteen, jossa hän oli vääristellyt pelaajan kommentteja. Saifi kiisti lyöneensä toimittajaa, joka sitä vastoin olisi lyönyt Saifia nauhurilla kieltäydyttyään kommentoimasta toimittajalle. Syyskuussa 2010 FIFA langetti Saifille 2 300 euron sakot tapahtumasta.


title: Nathan Quarry

text: Nathan Quarry (18. maaliskuuta 1972 Gresham, Oregon, Yhdysvallat on yhdysvaltalainen vapaaottelija (MMA), joka tällä hetkellä ottelee UFC-nimisessä (Ultimate Fighting Championship) organisaatiossa keskisarjassa.


title: Nathan Quarry

text: Quarry aloitti ammattilaisvapaaottelu-uransa Extreme Challenge 43 -tapahtumassa, jossa hän kohtasi myös nykyisen UFC-ottelija Drew McFedriesin. Quarry voitti ottelun teknisellä tyrmäyksellä toisessa erässä. Tämän ottelun jälkeen Nathan voitti vielä kolme muuta ottelua (Nakapan Phungephornin valtaosa-äänin, Todd Carneyn käsilukolla ja Jorge Lopezin tyrmäyksellä), kunnes kärsi ensimmäisen ammattilaishäviönsä brasilialaiselle Gustavo Machadolle yksimielisellä päätöksellä. Seuraavassa ottelussa Nate kohtasi Chris Kieverin. Ottelu päättyi Quarryn voittoon, kun Kiever luovutti Quarryn saatua Triangle-kuristuksen ensimmäisen erän loppupuoliskolla. Tämän ottelun jälkeen Nathan kutsuttiin UFC:n "The Ultimate Fighter" -nimiseen tosi-tv-kilpailuun, jossa taistellaan kuusinumeroisesta ja monta ottelua UFC:ssa sisältävästä sopimuksesta, ja jossa ottelijat elävät kuuden viikon ajan saman katon alla.


title: Nathan Quarry

text: Quarry oli epäonninen sarjassa sillä, hän tippui kisasta loukattuaan nilkkansa harjoituksissa, mutta jäi taloon apuvalmentajaksi. Hän pääsi kuitenkin The Ultimate Fighterin finaalitapahtumaan, jossa kaikilla talon asukeilla oli ottelu. Hän kukisti Lodune Sincaidin ensimmäisessä erässä teknisellä tyrmäyksellä. Seuraavaksi hän voitti UFC:ssa myös ensimmäisen erän teknisillä tyrmäyksillä Shonie Carterin ja Pete Sellin. Hyvien otteiden takia Quarry ansaitsi titteli-ottelun silloista mestaria Rich Franklinia vastaan 19. marraskuuta 2005. Ottelu ei mennyt Quarryn kannalta kuitenkaan hyvin, sillä Franklin tyrmäsi hänet tajuttomaksi ja rikkoi samalla hänen nenänsä kokonaan, kun aikaa oli kulunut ainoastaan 2 minuuttia ja 34 sekuntia.


title: Nathan Quarry

text: Myöhemmin Quarry joutui leikkaukseen, kun hänen selkänsä oli mennyt erittäin huonoon kuntoon vuosien kovan treenin vuoksi. Quarry palasi UFC:hen melkein kahden vuoden otteluttoman tauon jälkeen ja kohtasi toisen kerran Pete Sellin. Quarry tyrmäsi Sellin kolmannen erän alussa ja teki näin onnistuneen paluun. Viimeksi Quarry otteli kanadalaista Kalib Starnesia vastaan UFC 83:ssa. UFC 83 oli ensimmäinen UFC-tapahtuma Kanadassa, joten Starnesilla oli yleisön kova tuki takanaan. Ottelusta tuli kuitenkin täysi katastrofi, kun Starnes ei suostunut vaihtelemaan iskua, vaan ainoastaan pakeni Quarrya käytännössä koko ottelun. Ottelun loppupuolella Quarry pilkkasi Starnesia esittämällä mm. ns. Running Man:iä, jossa hän esitti Starnesia, joka "juoksi pakoon". Ottelu päättyi Quarrylle selvään yksimieliseen päätökseen (eräs tuomari antoi ottelun Quarrylle 30-24, mikä on UFC:n historian toiseksi suurin voittomarginaaliero). Myöhemmin tuli kuitenkin ilmi, että Starnes oli tullut otteluun murtuneella jalalla, mikä selittää peruuttelun. Starnes erotettiin UFC:stä heti ottelun jälkeen.


title: Lohikäärmeen veri

text: Lohikäärmeen veri on syvänpunainen väriaine. Väri saadaan useista kasveista, kuten lohikäärmepuu-nimisestä palmulajista ("Dracaena draco"), rottinkipalmusta ("Daemonorops draco") ja erityisesti "Dracaena cinnabarista", jota kasvaa Jemenille kuuluvalla Sokotran saarella ja jonka sanotaan olevan alkuperäinen lohikäärmepuulaji. Tätä väriainetta alettiin suurimittaisesti tuoda Eurooppaan espanjalaisten valloittajien mukana. Siksi monet sitä tuottavat puulajit ovat lähellä sukupuuttoa ja jotkin jo hävinneet.


title: Tarja Nurmi

text: Tarja Anita Berggårdh (o.s. Nurmi; s. 5. heinäkuuta 1938 Turku) on suomalainen entinen malli ja näyttelijä. Nurmi kruunattiin Miss Suomeksi vuonna 1959. Kun seuraavana vuonna ei ehdokasjoukosta löytynyt sopivaa, sai Nurmi kantaa titteliä toisenkin vuoden. Näitä valintoja seurasivat mannekiinikiertueet, mallin työt, esiintymiset Suomi-filmeissä, kesäteattereissa ja operettiteatterissa. Nurmi osallistui myös Miss Eurooppa -kilpailuihin mutta ei menestynyt. Vuonna 1966 hän avioitui röntgenlääkäri Johan Berggårdhin (1932–1994) kanssa, muutti synnyinkaupungistaan Turusta Helsinkiin ja sai kolme lasta.


title: Jeromen gambiitti

text: Jeromen gambiitti on italialaisen pelin muunnelma, jossa valkea uhraa kaksi kevyttä upseeria siirroilla


title: Jeromen gambiitti

text: Avaus on nimetty Alonzo Wheeler Jeromen mukaan. Mustan paras siirto on vastaanottaa gambiitti siirrolla 5...Rxe5. Valkea saa jatkossa toisen upseerin takaisin, mutta mustalle jää silti materiaalietu, minkä takia gambiittia ei pelata koskaan huipputasolla.


title: Jeromen gambiitti

text:
6.d4
Mustan paras jatko on 6...Lxd4 7.Dxd4 Df6 ja mustalla on selvä etu


Jeromen gambiitti


title: Flatland

text: Flatland on BMX-pyörällä tehtävää temppuilua tasaisella maalla pyörän etu- ja taka-akseleihin kiinnitettyjä tappeja hyväksi käyttäen. Laji muistuttaa etäisesti taitoluistelua ja breakdancea.


title: Flatland

text: Flatland-pyörät eroavat normaaleista BMX-pyöristä lähinnä pienemmän painonsa ja korkeammalle nostetun satulansa, sekä lyhyemmän runkonsa takia.


title: Flatland

text: Lajissa tehdään erilaisia temppu- ja liikesarjoja, käyttäen hyväksi pyörän taka- ja etutappeja sekä polkimia ja renkaita. Näin voidaan tehdä lukemattomia variaatioita. Temppusarjojen tavoitteena on olla koskettamatta maata.


title: Leikkipuisto Tuhkimo

text: Leikkipuisto Tuhkimo () on yksi Helsingin 71 leikkipuistosta. Puisto on osa suurempaa Roihuvuoren aluepuistoa. Leikkipuisto Tuhkimo sijaitsee Roihuvuoressa, Tuhkimontien varrella suojaisella alueella metsän ympäröimänä. Puisto on kaikille avoin ja maksuton. Se on ollut erityisesti lapsiperheiden suosima vapaa-ajanviettopaikka. Samassa osoitteessa toimii myös ikäihmisille suunnattu Toimintakeskus Kaisla. Puistosta itään sijaitsee Roihuvuoren japanilaistyylinen puutarha, etelässä Maria Hammarénin mäki ja lounaassa Roihuvuoren vesitorni sekä Roihuvuoren Kirsikkapuisto.


title: Leikkipuisto Tuhkimo

text: Puisto sijaitsee kahden kiillegneissikallion välisessä laaksossa. Alueen kallioperässä viime jääkauden jäljet ovat poikkeuksellisen selvästi nähtävillä esim. jäätikön kulkusuuntaisina urina. Alue kuului 1800-luvulla Herttoniemen kartanon Kiilatorppa-nimiselle torpalle. Vuoden 1936 topografikartassa leikkipuiston kohdalla oli pelto.


title: Leikkipuisto Tuhkimo

text: Leikkipuisto Tuhkimo perustettiin 1960-luvulla lähelle vuonna 1956 valmistuneita asuintaloja. Leikkipuisto on saanut nimensä Tuhkimo-sadusta. Roihuvuoren aluetta aiottiin aluksi kutsua "Satumaaksi" ennen Roihuvuori-nimen virallistamista. Alueen lähitiet on nimetty eri satujen mukaan, kuten "Tuhkimontie", jonka varrella puisto on. Altaan ympäristössä tehtiin muutoksia 1990-luvulla ja osa alueesta on peruskorjattu vuonna 2004. Tuhkimon ydinalueen istutukset ovat osin korotetuissa istutusaltaissa.


title: Leikkipuisto Tuhkimo

text: Leikkipuisto Tuhkimon läpi kulkee kevyen liikenteen väylä, joka yhdistää Roihuvuoren japanilaistyylisen puutarhan vuonna 2007 avattuun Roihuvuoren Kirsikkapuistoon. Kirsikkapuut ovat lahjoittaneet Suomessa asuvat japanilaiset ja Suomessa toimivat japanilaisyritykset. Alueelle on tarkoitus tulla kaikkiaan 150 kirsikkapuuta. Alueen ohitse kulkee myös Helsingin Marjaniemi–Roihuvuori–Tammisalo-kotiseutupyöräreitti.


title: Leikkipuisto Tuhkimo

text: Vuonna 2005 leikkipuisto Tuhkimo oli Helsingin neljänneksi vilkkain kesäruokailua tarjonnut puisto. Puiston kesätoiminnan säilyttämisen puolesta on vuonna 2005 lähetetty Helsingin kaupungille vetoomus, jonka allekirjoitti 30 henkilöä. Perusteluina puiston säilyttämiselle oli muiden leikkipuistojen kaukainen etäisyys (Tuorinniemi Herttoniemenrannassa tai Hilleri Siilitiellä), kesäruokailun suuri suosio ja puiston toiminnan monipuolisuus sekä sen tärkeys lasten jokapäiväisen rutiinin luomisessa ja säilymisessä.


title: Leikkipuisto Tuhkimo

text: Leikkipuiston rakennus julistettiin lokakuussa 2008 käyttökieltoon kosteusvaurioiden takia ja virallinen toiminta siirrettiin Roihuvuoren nuorisotalolle.


title: Leikkipuisto Tuhkimo

text: Puistossa on leikkivälineitä, uima-allas, pelejä, keinuja, liukumäkiä ja lukemista. Myös mikroaaltouuni ja kahvinkeitin ovat vapaasti käytettävissä ja grillin saa käyttöön pyydettäessä. Talvisin puistossa on luistinrata ja jäämäki. Leikkivälineet, joiden kunnosta Helsingin kaupungin rakennusvirasto vastaa, ovat käytössä arkisin klo 9.15–16.15. Aikaisemmin puistossa sijaitsi Roihuvuoren nuorisotalo, mutta vuodesta 2006 lähtien on sen sijaintina ollut Prinssintie 1.


title: Leikkipuisto Tuhkimo

text: Aamupäivisin puistossa käy pääasiassa alle kouluikäisiä lapsia vanhempineen. Iltapäivisin puiston henkilökunta järjestää lähinnä ensi- ja toisluokkalaisille askartelua, musiikkia, urheilua, pelejä, liikuntaa, yhdessäoloa, tapahtumia ja retkiä. Puistossa on iltapäivällä maksullinen välipala. Tavanomaisen leikkipuisto-ohjelman lisäksi puistossa järjestetään myös tapahtumia ja teemaviikkoja. Kesällä 2008 viikkojen teemoja olivat vesiviikko, liikuntaviikko, luontoviikko, kesäkirppis, maalaus, unikeonjuhla ja puutyöviikko.


title: Leikkipuisto Tuhkimo

text: Helsingin kaupungin ylläpitämissä leikkipuistoissa ei saa tupakoida eikä nauttia alkoholijuomia. Niihin ei saa myöskään tuoda lemmikkieläimiä.


title: Leikkipuisto Tuhkimo

text: Leikkipuisto Tuhkimossa on kesä-heinäkuussa arkisin ilmainen ruokailu alle 17-vuotiaille lapsille. Aterimia puisto ei tarjoa.


title: Leikkipuisto Tuhkimo

text: Koulupäivinä leikkipuistossa on iltapäivällä tarjolla maksullinen välipala, johon osallistumista on erikseen haettava.. Välipala on tarkoitettu 1. ja 2. luokan oppilaille sekä erityisoppilaille.


title: Leikkipuisto Tuhkimo

text: Puiston ohjaajilla on valvontavastuu puistoalueella ja uima-altaalla. Helsingin kaupungin mukaan uimataidottomien ja alle kouluikäisten lasten ensisijainen uimavalvontavastuu on aina vanhemmilla ja vanhempien tulee olla altaan välittömässä läheisyydessä. Aivan pienten lasten ollessa kyseessä vanhempien on oltava altaan reunalla tai altaassa lapsen kanssa. Uima-allas ei ole käytössä ruokailun aikana. Pukukopit sijaitsevat myös altaan välittömässä läheisyydessä.


title: Leikkipuisto Tuhkimo

text: Herttoniemen alueryhmän vuonna 2007 pitämän kokouksen mukaan Leikkipuisto Tuhkimossa on tehty paljon ilkivaltaa ja muun muassa ikkunoita on rikottu.


title: Ritva Wächter

text: Ritva Tuulikki Wächter (s. 25. huhtikuuta 1941) on vuoden 1961 Miss Suomi. Samana vuonna hän sijoittui Miss Eurooppa -kilpailussa sijalle kuusi ja Miss Maailma -kisassa viidentoista semifinalistin joukkoon. Miss Universum -kilpailussa ei tullut menestystä. Myöhemmin hän esiintyi elokuvissa Lauantaileikit (1963) ja Naiset (1964). Wächter työskenteli Aero O/Y:n ja Finnairin lentoemäntänä vuosina 1963–2009 ja pitää Helsingissä Penny Lane -vintage-vaateliikettä.


title: Italialainen gambiitti

text: Italialainen gambiitti on italialaisen pelin muunnelma, jota kuvaavat siirrot


title: Italialainen gambiitti

text: Musta voi jättää sotilaan lyömättä, mutta menettää silloin itse sotilaan. Siksi järkevintä onkin ottaa gambiitti vastaan.


title: Italialainen gambiitti

text: 4...exd4 on mustan suosituin jatko Jatkossa valkea voi jatkaa gambiittia pelaamalla 5.c3. Tällöin avaus muuntuu Göringin gambiitiksi. Toinen vaihtoehto on jatkaa 5.0-0 ja 6.e5. Tällöin peli on Max Langen hyökkäystä.


title: Italialainen gambiitti

text: 4...Lxd4 on toiseksi suosituin jatko. Jatkossa valkea voi yrittää jatkoa 5.c3 Lc5 6.Dd5 uhaten mattia ja lähettiä. Mustan pitää pelata De7 ja valkealla on uhkauksia kuten Lg5 ja sen jälkeen Rh4-f5.


title: Italialainen gambiitti

text: 4...Rxd4 on kaikista heikoin jatko. Valkea voi pelata 5.Rxe5 uhaten heikkoa f7-ruutua ratsulla ja lähetillä.


title: Everybody in the Place

text: Everybody in the Place oli The Prodigyn toinen single, joka julkaistiin vuonna 1991. Singleä myytiin 7 ja 12 tuuman vinyylilevynä, C-kasettina ja CD-levynä. Singlen nimikkokappale julkaistiin albumilla Experience.


title: Irlantilainen gambiitti

text: Irlantilainen gambiitti on shakkiavaus, jota kuvaavat siirrot


title: Irlantilainen gambiitti

text: Gambiitissa valkea uhraa ratsun sotilaaseen tarkoituksena pelata 4.d4, kun musta pelaa 3...Rxe5. Uhraus on täysin tarpeeton ja musta saa normaalisti jatkossa voittoaseman.


title: Irlantilainen gambiitti

text: Gambiitin toinen nimi Chicagon gambiitti tulee siitä kun Harold Meyer Phillips käytti sitä Harry Nelson Pillsburya vastaan Chicagossa pidetyssä simultaaniesityksessä. Phillips voitti pelin.


title: Irlantilainen gambiitti

text: Gambiitin keksijästä on tarina, jonka mukaan hän kertoi kuolinvuoteellaan syyn gambiitin keksimiseen: ”En huomannut sotilaan olleen puolustettu.”


title: Irlantilainen gambiitti

text: Irlantilaista gambiittia muistuttaa neliratsupelistä syntyvä Halloween-gambiitti, joka on tosin paljon parempi.


title: Batman (sarjakuvalehti)

text: Batman oli samannimisen sarjakuvahahmon, Batmanin, nimikkolehti Suomessa. Lehteä julkaistiin alun perin nimellä Lepakko. Lehteä julkaistiin vuosina 1966–1998, kun taas Lepakkoa julkaistiin alun perin Ilta-Sanomissa.


title: Batman (sarjakuvalehti)

text: Batman-sarjakuvan ensimmäinen suomalainen julkaisija oli tiettävästi Ilta-Sanomat. Se julkaisi Batmanin sanomalehtistrippejä 1.2.1945 – 31.10.1949 nimellä Lepakko. "Iltis" kahlasi läpi 12 tarinaa kaikkiaan 16 1940-luvulla piiretystä sanomalehti Batmanista. Näytteiden mukaan se julkaisi myös sunnuntaisarjoja mustavalkoisessa asussa. Ilta-sanomat ei esittänyt lainkaan koko Batman sarjan alkuun piirrettyjä esittelystrippejä. Ilta-Sanomat toi Batmanin Suomeen heti sodan jälkeen 1. joulukuuta 1945. Bruce Wayne (Batman) ja Dick Grayson (Robin) suomennettiin nimillä Ben Valpo ja Riku Reimas. 40-luvun sanomalehtisarjaa tehtiin Yhdysvalloissa 1943–1946 ja sen aloittivat Batmanin luojat Bob Kane sekä Bill Finger. Parhaat jaksot sijoittuivat kuitenkin sarjan keskivaiheille ja ovat Jack Burnleyn sekä Charles Parisin piirtämiä. Batmanin sanomalehtisarjassa konkretisoitui 40-luvun seikkailusarjakuvan film noirin ihailu: muutamat hahmot luotiin suoraan mustan elokuvan tähtien, kuten Lauren Bacallin, Humphrey Bogartin ja Peter Lorren valokuvien pohjalta. Myöhemmin näitä samoja strippejä on julkaissut suomeksi Lepakko-lehti vuonna 1950 sekä aamulehti vuosina 1990–1992. Koko sarja uudelleenjulkaistiin 1990-luvun alussa Kitchen Sinkin ja DC:n yhteisprojektina, neljänä hyvin toimitettuna englanninkielisenä kokoelmakirjana, joista yksi sisältää värilliset sunnuntaisarjat. Kirjat sisältävät myös erittäin tarkkoja tietoja Batmanin historiasta ja henkilöllisyydestä.


title: Batman (sarjakuvalehti)

text: Suomen ensimmäinen Batmanlehti oli Lepakko jota julkaistiin ainakin 5 numeroa vuonna 1950. Varma tieto viidennestä numerosta tuli esille vasta vuonna 2001, joten tarkkaa lehtien lukumäärää ei ole tiedossa. Varsinainen Batman lehti Lepakkokaan ei vielä ollut, sillä pääosan muodostivat halvat seikkailu-, ja jännityskertomukset (seassa oli myös Agatha Christietä), sarjakuvien jäädessä vähemmistöön. Batmanin sanomalehtistrippejä lehti joka tapauksessa esitti 40-luvun Ilta-Sanomien aloittaman perinteen mukaisella Lepakko nimellä ja siitä sai Batman itsekin nimensä, ja nimikkolehden idea alkoi syttyä. Sarjan esittäminen aloitettiin alusta saakka eikä siis jatkettu esimerkiksi siitä, mihin Ilta-Sanomat oli Lepakko-strippinsä jättänyt edellisvuonna. Lepakko-lehtien kannessa oli pieni, lepakon muotoinen tunnuslogo jossa näkyi myös lehden hinta (30,-). Lehteä toimitti Helsingissä Walter Jokinen. Lepakot ovat tiettävästi varsinaista keräilijöiden herkkua, sikäli kun niitä onnistuu löytämään lainkaan. Muutamien harvojen varmasti havaittujen kappaleidenkin on epäilty olevan samoja keräilijältä toiselle kiertäviä lehtiä. Useat asiantuntevatkin antikvartiaatit ovat kieltäneet koskaan kuulleensa moisesta julkaisusta. Viimeisimmät hintanoteeraukset ovat sijoittuneet 100–200 euron kieppeille per lehti, ensimmäisestä numerosta varmasti enemmänkin. Batmanin kannalta lepakosta löytyy sanomalehtistrippien ohella yksi kiintoisa kurioteetti.


title: Klaani (yhtye)

text:
Klaani oli vuosina 1994–2002 toiminut suomalaista `hämyrokkia` soittanut yhtye. Kulttibändin maineessa olleen yhtyeen perustivat vuonna 1994, E. Rauhala Diapams - undergroundrock-yhtyeessä soittaneet, porilaiset pseudonyymit basisti A.J. Sointula ja rumpali John Koivula.
Kappaleet `Ovelia kavalia kuljettajia`, `Marvin rokkaa taas` sekä `Piru Ruben` mukana lisäksi eri artisteja esittelevillä kokoelmilla.


title: Stronghold (pelisarja)

text: Stronghold on Firefly Studiosin luoma linnanrakentelupelisarja. Seuraavat asiat pätevät kaikissa sarjan peleissä.


title: Taylerin avaus

text: Taylerin avaus on shakkiavaus, jota kuvailevat siirrot


title: Taylerin avaus

text: Avaus on toiselta nimeltään "käänteinen unkarilainen puolustus", koska se on unkarilaisen puolustuksen peilikuva. Avaus on täysin pelattava valkealle, mutta se on passiivinen. Mustan suosituin jatko on 3...Rf6, johon valkean on vastattava 4.d3 tai Rc3.


title: Taylerin avaus

text: Avauksella on kaksi nimettyä muunnelmaa: 3...Rf6 4.d3 d5 5.Rbd2 on käänteinen Hanhamin avaus ja 3...Rf6 4.d4 exd4 5.e5 Basmanin gambiitti.


title: Fluorihiilivedyt

text: HFC-yhdisteet eli fluorihiilivedyt sisältävät vetyä, fluoria sekä hiiltä. HFC-yhdisteitä käytetään muun muassa kylmäaineina kylmä- ja ilmestointilaitteissa.


title: Fluorihiilivedyt

text: On arvioitu, että HFC-yhdisteet ovat jopa yli tuhat kertaa tehokkaampia ilmaston lämpenemisen kiihdyttämisessä kuin hiilidioksidi. Lokakuussa 2016 maailman maat sopivat Montrealin pöytäkirjalla HFC-yhdisteiden tuotannon ja kulutuksen säätelystä. Käytön rajoittamisella on arvioitu saavutettavan jopa 0,5 astetta Pariisin ilmastosopimuksen tavoitteista.


title: Fluorihiilivedyt

text: Kioton sopimus pyrkii vähentämää HFC-kaasujen käyttöä. HFC-yhdisteet eivät ole itsessään otsonikerrosta tuhoavia yhdisteitä, mutta reagoidessaan kloorin tai bromin kanssa niistä tulee haitallisia otsonikerrokselle.


title: Aleksei Sokolski

text: Aleksei Pavlovitš Sokolski () oli ukrainalais-valkovenäläinen shakin kansainvälisen mestaritason pelaaja, tunnustettu kirjeshakkipelaaja, avausteoreetikko ja shakkikirjailija.


title: Aleksei Sokolski

text: Sokolski tunnetaan nykyisin hänen avausteorian tutkimuksensa vuoksi ja shakkiavauksen 1.b4 kehittämisestä, joka tunnetaan nimellä Sokolskin avaus. Hän kirjoitti toistakymmentä kirjaa, osa niistä on käännetty muillekin kielille.


title: Aleksei Sokolski

text: Sokolskin muistoturnauksia on pidetty Minskissä vuodesta 1970 lähtien.


title: Lisieux

text: Lisieux on kaupunki ja kunta Calvadosin departementissa Basse-Normandien hallintoalueella Ranskassa. Kunnassa oli 23 166 asukasta vuoden 1999 väestönlaskennassa. Lisieux'n pinta-ala on 13 neliökilometriä.


title: Luc-sur-Mer

text: Luc-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 3 036 asukasta vuoden 1999 väestönlaskennassa. Luc-sur-Merin pinta-ala on neljä neliökilometriä.


title: Luc-sur-Mer

text: Normandian maihinnousu operaatio Neptunuksen aikana 6. kesäkuuta 1944 Luc-sur-Merin vapautti kuninkaallisen laivaston 46. kommandopataljoona, jota vastaan Saksan 716. jalkaväkidivisioonasta määrättiin vastahyökkäykseen Saksan 21. panssaridivisioona, joka saavutti Englannin kanaalin rannan noin kello 20 jakaen liittoutuneiden joukot. Kuitenkaan saksalaisten voimat eivät riittäneet laajentamaan aukkoa liittoutuneiden rintamassa merenrannalla ja brittiläiset kommandot valtasivat Le Petit Enferin vapauttaen lopulta muunkin osan Luc-sur-Meria.


title: May-sur-Orne

text: May-sur-Orne on kunta Calvadosin departementissa Basse-Normandien hallintoalueella Ranskassa. Kunnassa oli 1 716 asukasta vuoden 1999 väestönlaskennassa. May-sur-Ornen pinta-ala on kolme neliökilometriä.


title: Digamma

text: Digamma, alun perin wau (isona kirjaimena Ϝ Ͷ, pienenä ϝ ͷ, , ), on käytöstä pois jäänyt kirjain kreikkalaisessa kirjaimistossa. Sen äännearvo muinaiskreikassa oli . Digammaa käytettiin vielä arkaaisella kaudella. Se oli aakkosissa kuudentena, epsilonin ja zeetan välissä. Kreikkalaisissa numeroissa digamman lukuarvo oli 6.


title: Digamma

text: Suomen kieleen muinaiskreikan digamma translitteroidaan tarvittaessa "w".


title: Digamma

text: Sana digamma ("dis" + "gamma") merkitsee ”kaksoisgammaa” ja johtuu siitä, että se muodoltaan muistuttaa kahta päällekkäin asetettua versaaligammaa. Kirjaimen harvemmin käytetty, todennäköisesti alkuperäinen nimi "wau" viittaa paitsi kirjaimen ääntöasuun myös sen alkuperään: kirjain on kehittynyt foinikialaisen kirjaimiston kirjaimesta ("vav"), jota vastaa heprean ו ("vav") ja arabian و ("waw"). Samaan esikuvaan perustui myös kreikkalainen ypsilon.


title: Digamma

text: Digamma merkitsi alkujaan samaa /u/:n tapaista puolivokaalista äännettä, joka englannissa merkitään w:llä. Tämä äänne kuitenkin hävisi useimmista kreikan murteista, kuten attikan murteesta, jo ennen klassista kautta, minkä jälkeen digammaa ei kirjoituksessakaan käytetty. Muun muassa Argoksen, Delfoin ja Kreetan murteissa äänne kuitenkin säilyi kauemmin kuin muualla, ja esimerkiksi "työtä" tarkoittanut kreikan sana "ergon" (), josta on johdettu esimerkiksi sanat 'ergonomia' ja 'energia', oli Argoksen murteella "wergon" (), ja sana onkin samaa indoeurooppalaista alkuperää kuin esimerkiksi saksan "Werk".


title: Digamma

text: Digamma oli käytössä useimmissa paikallisissa kreikkalaisissa kirjaimistoissa, mutta ei kuitenkaan esimerkiksi Aiginan, eteläisten Kykladien, Joonian siirtokuntien, Knidoksen ja Rhodoksen kirjaimistoissa. Se poistui käytöstä 400-luvulle eaa. tultaessa. Ennen kuin digamma oli hävinnyt kreikasta, se oli jo omaksuttu latinalaisiin aakkosiin, joissa siitä muodostettiin kirjain F, koska vastaavaa äännettä [f] ei esiintynyt kreikassa eikä siksi äänteelle ollut vielä omaa kirjoitusmerkkiäkään.


title: Digamma

text: Kreikassa digamma sen sijaan jäi käyttöön vain luvun 6 numeromerkkinä. Tässä käytössä sen korvasi myöhemmin stigma ja sittemmin kirjainyhdistelmä .


title: Digamma

text: Epigrafisissa lähteissä digammasta esiintyy muun muassa seuraavanlaisia variantteja:


title: Digamma

text: Numeromerkkinä tunnetaan myös seuraavat variaatiot:


title: Digamma

text: Esimerkkejä sanoista, joissa on alun perin ollut digamma:Digamma ei esiinny Homeroksen "Iliaan" ja "Odysseian" vanhimmissakaan säilyneissä käsikirjoituksissa. Kuitenkin runoissa on havaittavissa selviä jälkiä siitä, että sillä merkitty äänne on niihin alkujaan kuulunut. Muinaiskreikkalaisessa runoudessa sananloppuiset lyhyet vokaalit näet katoavat (elisio) ja pitkät vokaalit ja diftongit lyhenevät, jos seuraava sana alkaa vokaalilla. Sana, jossa on alun perin ollut digamma, ei Homeroksella yleensä noudata tätä sääntöä.


title: Multituberculata

text: Multituberculata oli varhainen nisäkkäiden lahko. Ne muistuttivat päällisin puolin jyrsijöitä ja elivät noin 178–50 miljoonaa vuotta sitten. Ne kehittyivät synapsideista ennen pussi- ja istukkanisäkkäiden ilmestymistä. Lahkoon kuuluivat muun muassa "Lambdopsalis", "Ptilodus" ja "Meniscoessus".


title: Multituberculata

text: Lahkoon kuuluvien eläinten koko vaihteli hiiren kokoisista majavan kokoiseen. Useimmat söivät kasveja tai siemeniä. Jotkut elivät koloissa, toiset kiipeilivät puissa kuten nykyiset oravat. Kapeasta lantiosta voidaan päätellä, että poikaset syntyivät pieninä ja avuttomina.


title: Merville-Franceville-Plage

text: Merville-Franceville-Plage on kunta Calvadosin departementissa Basse-Normandien hallintoalueella Ranskassa. Kunnassa oli 1 521 asukasta vuoden 1999 väestönlaskennassa. Merville-Franceville-Plage'n pinta-ala on 10 neliökilometriä.


title: Sampii

text: Sampii (isona kirjaimena Ϡ Ͳ, pienenä ϡ ͳ, ), myös "disigma", on käytöstä pois jäänyt kirjain kreikkalaisessa kirjaimistossa. Se vastasi jonkinlaista /s/-äännettä, mahdollisesti [ss] tai [ts]. Kreikkalaisissa numeroissa sampiin lukuarvo on 900.


title: Sampii

text: Sampiin alkuperää ei tunneta. Se oli käytössä joonialaisissa kirjaimistoissa lähinnä Vähässä-Aasiassa, kuten Efesoksessa, sekä Pamfyliassa pamfylian murteen kirjoittamisessa. Sampii poistui käytöstä klassiselle kaudelle tultaessa, ja jäi käyttöön pelkästään numeromerkkinä.


title: Sampii

text: Kirjain sampii näyttää piiltä, joka on kääntynyt 45 astetta oikealle, joskin silloin tällöin sitä näkee pystyyn kirjoitettunakin. Nimensä kirjain on saanut juuri ulkomuodostaan ja on peräisin ilmaisusta , ”ikään kuin pii”. Nimi on peräisin vasta bysanttilaiselta ajalta, eikä kirjaimen alkuperäinen nimi ole tiedossa.


title: Sampii

text: Epigrafisissa ja paleografisissa lähteissä sampiista esiintyy muun muassa seuraavanlaisia variantteja:


title: Ouistreham

text: Ouistreham on kunta Calvadosin departementissa Basse-Normandien hallintoalueella Ranskassa. Kunnassa oli 8 679 asukasta vuoden 1999 väestönlaskennassa. Ouistrehamin pinta-ala on 10 neliökilometriä.


title: Pont-Farcy

text: Pont-Farcy on kunta Calvadosin departementissa Basse-Normandien hallintoalueella Ranskassa. Kunnassa oli 512 asukasta vuoden 1999 väestönlaskennassa. Pont-Farcyn pinta-ala on 13 neliökilometriä.


title: Koppa

text: Koppa eli qoppa (isona kirjaimena Ϟ Ϙ, pienenä ϟ ϙ, ) on käytöstä pois jäänyt kirjain kreikkalaisessa kirjaimistossa. Sen äännearvo muinaiskreikassa oli [k]. Kreikkalaisissa numeroissa kopan lukuarvo on 90.


title: Koppa

text: Koppa oli kehittynyt foinikialaisen kirjaimiston kirjaimesta ("qof"). Sen käyttöönotto kreikan kieleen perustui foinikialaisen kirjaimiston suoraan kopioimiseen, vaikka kreikan kielessä se oli paljolti tarpeeton kapan ajaessa saman asian. Koppa oli käytössä varhaisella arkaaisella kaudella. Sitä käytettiin k-äänteen kirjoittamiseen erityisesti silloin, kun sitä seurasi kirjain omikron tai ypsilon (eli tavuissa ja , esim. = , Korintti).


title: Koppa

text: Koppa oli käytössä suurimmassa osassa paikallisia kreikkalaisia kirjaimistoja, lukuun ottamatta muun muassa Megaran, itäisen Argoliin, Aitolian, Epeiroksen ja Aioliin kirjaimistoja. Lopulta kreikkalaiset siirtyivät käyttämään k-äänteen kirjoittamiseen pelkästään kappaa. Näin koppa katosi kirjaimena 500/400-luvuille eaa. tultaessa. Kopan poistuttua käytöstä kirjaimena, sitä käytettiin edelleen numeromerkkinä.


title: Koppa

text: Epigrafisissa lähteissä kopasta esiintyy muun muassa seuraavanlaisia variantteja:


title: Koppa

text: Latinalaisen kirjaimiston kirjain Q/q perustuu koppaan, ja esiintyy tätä perua esimerkiksi latinassa vain yhdistelmässä "qu". Kyrillisessä kirjaimistossa koppaa vastaa samassa käytössä ollut kirjain Ҁ ("koppa").


title: Port-en-Bessin-Huppain

text: Port-en-Bessin-Huppain on kunta Calvadosin departementissa Basse-Normandien hallintoalueella Ranskassa. Kunnassa oli 2 139 asukasta vuoden 1999 väestönlaskennassa. Port-en-Bessin-Huppainin pinta-ala on kahdeksan neliökilometriä.


title: Ranville

text: Ranville on kunta Calvadosin departementissa Basse-Normandien hallintoalueella Ranskassa. Kunnassa oli 1 896 asukasta vuoden 1999 väestönlaskennassa. Ranvillen pinta-ala on kahdeksan neliökilometriä.


title: Saint-André-sur-Orne

text: Saint-André-sur-Orne on kunta Calvadosin departementissa Basse-Normandien hallintoalueella Ranskassa. Kunnassa oli 1 606 asukasta vuoden 1999 väestönlaskennassa. Saint-André-sur-Ornen pinta-ala on neljä neliökilometriä.


title: Saint-Aubin-sur-Mer (Calvados)

text: Saint-Aubin-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 1 810 asukasta vuoden 1999 väestönlaskennassa. Saint-Aubin-sur-Merin pinta-ala on kolme neliökilometriä.


title: Explorer 4

text: Explorer 4 (satelliitti 1958 epsilon) oli 26. heinäkuuta 1958 laukaistu yhdysvaltalainen satelliitti. Sen mittalaitteista vastasi James Van Allenin tutkimusryhmä. DARPA oli alun perin suunnitellut laukaisevansa kaksi satelliittia tutkimaan Van Allenin vyöhykettä ja ilmakehässä tehtävien ydinaseräjäytysten vaikutusta vyöhykkeeseen (ja Maan magnetosfääriin yleisemminkin). Explorer 4 oli ainoa tuohon tarkoitukseen laukaistu satelliitti. Satelliitti oli hyvin samankaltainen kuin Yhdysvaltain ensimmäinen satelliitti, Explorer 1, joka laukaistiin muutamaa kuukautta aiemmin.


title: Explorer 4

text: Explorer 4 oli sylinterinmuotoinen kantoraketin ylimpään vaiheeseen sijoitettu mittalaiteyksikkö. Koska kantoraketti jäi pysyvälle kiertoradalle, se oli määritelmän mukaan satelliitti. Mittalaitteiden oli tarkoitus tehdä ensimmäiset yksityiskohtaiset mittaukset Maan säteilyvyöhykkeiden vangitsemista varautuneista hiukkasista (protoneista ja elektroneista). Koska raketti oli pitkä sylinterimäinen kappale, sen pyörimisliike alkoi tapahtua raketin päähitausakselin suhteen. Kieppuva pyörimisliike vaikeutti havaintojen tulkitsemista.


title: Explorer 4

text: Satelliitti tuhoutui maan ilmakehässä 454 päivää lähdöstä 23. lokakuuta 1959.


title: Saint-Gabriel-Brécy

text: Saint-Gabriel-Brécy on kunta Calvadosin departementissa Basse-Normandien hallintoalueella Ranskassa. Kunnassa oli 243 asukasta vuoden 1999 väestönlaskennassa. Saint-Gabriel-Brécyn pinta-ala on seitsemän neliökilometriä.


title: Shinji Ono

text: Shinji Ono (; s. 27. syyskuuta 1979) on japanilainen jalkapalloilija, pelipaikaltaan keskikenttäpelaaja. Hän on 178 senttimetriä pitkä ja edustanut kotimaassaan muun muassa Urawa Red Diamondsia, Alankomaissa Feyenoord Rotterdamia, Saksassa VfL Bochumia ja Australiassa Western Sydney Wanderersia. Hänen juniorijoukkueisiinsa kuuluivat Imazawa Boys Soccer Club, Imazawa Jr. H.S. ja Shimizu Commercial High School.


title: Shinji Ono

text: Shinji edusti vuosina 1998-2006 Japanin maajoukkuetta ja teki joukkueessa kuusi maalia 56 ottelussa. Hän pelasi Saksan MM-kisoissa 2006 vaihtopelaajana yhdessä Japanin kolmesta ottelusta.


title: Saint-Hymer

text: Saint-Hymer on kunta Calvadosin departementissa Basse-Normandien hallintoalueella Ranskassa. Kunnassa oli 663 asukasta vuoden 1999 väestönlaskennassa. Saint-Hymer'n pinta-ala on 12 neliökilometriä.


title: Saint-Jean-le-Blanc (Calvados)

text: Saint-Jean-le-Blanc on kunta Calvadosin departementissa Basse-Normandien hallintoalueella Ranskassa. Kunnassa oli 318 asukasta vuoden 1999 väestönlaskennassa. Saint-Jean-le-Blancin pinta-ala on 15 neliökilometriä.


title: Souleuvre-en-Bocage

text: Souleuvre-en-Bocage on kunta Luoteis-Ranskassa Calvadosin departementissa Normandian alueella.


title: Souleuvre-en-Bocage

text: Kunta muodostettiin 1. tammikuuta 2016 kun 20 kuntaa Beaulieu, Le Bény-Bocage, Bures-les-Monts, Campeaux, Carville, Étouvy, La Ferrière-Harang, La Graverie, Malloué, Montamy, Mont-Bertrand, Montchauvet, Le Reculey, Saint-Denis-Maisoncelles, Sainte-Marie-Laumont, Saint-Martin-des-Besaces, Saint-Martin-Don, Saint-Ouen-des-Besaces, Saint-Pierre-Tarentaine ja Le Tourneur yhdistyivät.


title: Saint-Pierre-sur-Dives

text: Saint-Pierre-sur-Dives on kunta Calvadosin departementissa Basse-Normandien hallintoalueella Ranskassa. Kunnassa oli 3 636 asukasta vuoden 2007 väestönlaskennassa. Saint-Pierre-sur-Divesin pinta-ala on 10 neliökilometriä.


title: Saint-Sever-Calvados

text: Saint-Sever-Calvados on kunta Calvadosin departementissa Basse-Normandien hallintoalueella Ranskassa. Kunnassa oli 1 325 asukasta vuoden 1999 väestönlaskennassa. Saint-Sever-Calvados'n pinta-ala on 28 neliökilometriä.


title: Lyyrypyrstö

text: Lyyrypyrstö ("Menura novaehollandiae") on suurikokoinen australialainen lintu. Lajin koiraiden tuntomerkkinä on näyttävä pyrstö. Lyyrypyrstö kykenee matkimaan täydellisesti erilaisia ääniä.


title: Lyyrypyrstö

text: Lyyrypyrstö on fasaanin kokoinen, se kasvaa noin metrin pitkäksi. Se on väriltään ruskea, mutta koiraalla pyrstön reunasulat ovat pidentyneet, voimakaskuvioiset ja kaartuvat sen lulaessa ruuminsa ylle. Pienemmän naaran pyrstö on vaatimattomampi.


title: Lyyrypyrstö

text:
Lyyrypyrstön ääntely vaihtelee yksilöstä toiseen. Ne pystyvät matkimaan monia erilaisia ääniä. Lyyrypyrstö laulaa lähellä maata ja aloittaa noin puoli tuntia ennen auringonnousua. Asutusten lähellä lyyrypyrstön ääntely voi olla riesaksi.
Lyyrypyrstöä tavataan yleisenä sademetsissä ja muissa rehevissä metsissä Australian itärannikolla Tasmaniasta Etelä-Queenslandiin.


title: Lyyrypyrstö

text:
Molemmat sukupuolet valtaavat reviirin ja etsivät useita parittelukumppaneita. Koiras yrittää vallata mahdollisimman monta naarasta. Naaras rakentaa pesän huhti- lokakuussa matalalle ja vuoraa sen sammaleilla. Se munii yhden munan jota se hautoo yksin kuusi viikkoa. Poikaset pysyvät pesässä 6-10 viikkoa ja itsenäistyvät 9 kuukauden ikäisinä.
Lyyrypyrstö syö hyönteisiä, kotiloita, matoja ja hämähäkkejä joita se nokkii lehtikarikkeen joukosta.


title: Thury-Harcourt

text: Thury-Harcourt on kunta Calvadosin departementissa Basse-Normandien hallintoalueella Ranskassa. Kunnassa oli 1 825 asukasta vuoden 1999 väestönlaskennassa. Thury-Harcourtin pinta-ala on viisi neliökilometriä.


title: Tracy-sur-Mer

text: Tracy-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 240 asukasta vuoden 1999 väestönlaskennassa. Tracy-sur-Mer'n pinta-ala on neljä neliökilometriä.


title: Troarn

text: Troarn on kunta Calvadosin departementissa Basse-Normandien hallintoalueella Ranskassa. Kunnassa oli 3 176 asukasta vuoden 1999 väestönlaskennassa. Troarn'n pinta-ala on 12 neliökilometriä.


title: Trouville-sur-Mer

text: Trouville-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 5 411 asukasta vuoden 1999 väestönlaskennassa. Trouville-sur-Mer'n pinta-ala on seitsemän neliökilometriä.


title: Vassy (Calvados)

text: Vassy on kunta Calvadosin departementissa Basse-Normandien hallintoalueella Ranskassa. Kunnassa oli 1 649 asukasta vuoden 1999 väestönlaskennassa. Vassyn pinta-ala on 31 neliökilometriä.


title: Vendeuvre

text: Vendeuvre on kunta Calvadosin departementissa Basse-Normandien hallintoalueella Ranskassa. Kunnassa oli 734 asukasta vuoden 1999 väestönlaskennassa. Vendeuvren pinta-ala on 26 neliökilometriä.


title: Villers-sur-Mer

text: Villers-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 2 318 asukasta vuoden 1999 väestönlaskennassa. Villers-sur-Merin pinta-ala on yhdeksän neliökilometriä.


title: Vire-Normandie

text: Vire-Normandie on kunta Luoteis-Ranskassa Calvadosin departementissa Normandian alueella.


title: Vire-Normandie

text: Kunta muodostettiin 1. tammikuuta 2016 kun 8 kuntaa Coulonces, Maisoncelles-la-Jourdan, Roullours, Saint-Germain-de-Tallevende-la-Lande-Vaumont, Truttemer-le-Grand, Truttemer-le-Petit, Vaudry ja Vire yhdistyivät.


title: Mozdokin piiri

text:
Mozdokin piiri () eli Mæzdægin piiri () on Pohjois-Ossetia-Alanian tasavallan pohjoisosan käsittävä hallinnollinen alue Venäjällä Kaukasiassa. Mozdokin piiriä yhdistää muuhun Pohjois-Ossetetia-Alaniaan vain kapea käytävä etelässä. Piiri rajoittuu lännessä Kabardino-Balkarian tasavaltaan, pohjoisessa Stavropolin aluepiiriin, idässä Tšetšenian ja Ingušian tasavaltoihin ja etelässä Pravoberezhnyin piiriin. Piirin pinta-ala on 1 080 km² ja vuonna 2002 piirissä oli 88 634 asukasta. Piirin hallinnollinen keskus on Mozdokn kaupunki.
Ennen vuotta 1944 piiri kuului Stavropolin aluepiiriin.


title: Pravoberežjen piiri

text: Pravoberežjen piiri (, , suom. "Oikean rannan piiri") on kunnallishallinnollinen alue Pohjois-Ossetia-Alanian tasavallan pohjoisosassa Venäjällä Kaukasiassa. Piiri rajoittuu lännessä Kirovin piiriin, pohjoisessa Mozdokin piiriin, idässä Ingušian tasavaltaan sekä etelässä Vladikavkazin esikaupunkipiiriin ja Ardonin piiriin.Pravoberežjen piirin pinta-ala on 380 km² ja vuonna 2002 piirissä oli 55 685 asukasta. Piirin hallinnollinen keskus on Beslanin kaupunki. Beslanin lisäksi piiriin kuuluu 10 kylää, jotka ovat maalaiskuntiensa keskuksia..


title: W. Averell Harriman

text: William Averell Harriman (15. marraskuuta 1891 New York, Yhdysvallat – 26. heinäkuuta 1986 Yorktown, New York) oli Yhdysvaltain demokraattisen puolueen poliitikko, liikemies ja diplomaatti.


title: W. Averell Harriman

text: Harriman opiskeli Yalen yliopistossa ja valmistui vuonna 1913. Hän aloitti uransa 1915 Union Pacific -rautatieyhtiön apulaisjohtajana ja toimi sitten monien rautatie- ja laivanvarustajayhtiöiden johtotehtävissä. Hänen isänsä oli rautatiealan yritysjohtaja E. H. Harriman.


title: W. Averell Harriman

text: Harriman sai jo ennen toista maailmansotaa yhteiskunnallisia tehtäviä eri alojen valtionkomiteoissa, ja presidentti Franklin D. Roosevelt nimitti hänet sodan aikana presidentin erikoisedustajaksi Lontooseen ja USA:n valtuuskunnan johtajaksi Moskovaan. Hän toimi sotavuosina myös suurlähettiläänä näissä kaupungeissa. Harriman palveli Yhdysvaltain kauppaministerinä Harry S. Trumanin hallinnossa 1946–1948, sitten USA:n edustajana Natossa ja 1955–1958 New Yorkin osavaltion kuvernöörinä.


title: W. Averell Harriman

text: Harriman oli ehdolla demokraattien presidenttiehdokkaaksi 1952 ja 1956, jolloin hän sai presidentti Trumanin tuen presidenttiehdokkuudelleen, mutta menetti sen Adlai Stevensonille. Harriman toimi useissa viroissa myös John F. Kennedyn ja Lyndon B. Johnsonin hallinnoissa.


title: W. Averell Harriman

text: Harrimanin puolisoita olivat Marie Norton Whitney, joka hylkäsi puolisonsa Cornelius Vanderbilt Whitneyn naidakseen Harrimanin, sekä Pamela Harriman, Winston Churchillin pojan Randolph Churchillin entinen puoliso.


title: Vladikavkazin kaupunkipiiri

text: Vladikavkazin kaupunkipiiri () on Pohjois-Ossetia-Alanian tasavallan pääkaupungin Vladikavkazin ja sen lähiympäristön käsittävä kunnallishallinnollinen alue Venäjän Kaukasiassa. Kaupunkipiiri rinnastuu hallinnollisesti tasavallan kahdeksaan muuhun kunnallispiiriin, joista yksi on kaupunkipiiriä joka puolelta ympäröivä Vladikavkazin esikaupunkipiiri ("Prigorodnyi raion").


title: Vladikavkazin kaupunkipiiri

text:
Kaupunkipiiriä ei ole hallinnollisesti jaettu erillisiin kuntiin, mutta siihen kuuluu Vladikavkazin lisäksi kaksi taajamaa, Južnyi ja Zavodskoi, sekä kylät Balta, Tšmi, Ezmi, Verhnyi Lars ja Nižni Lars.
Vuonna 2002 kaupunkipiirissä oli 332 650 asukasta, joista 315 608 asui varsinaisessa Vladikavkazin kaupungissa, 14 574 Zavodskoin kaupunkityyppisessä taajamassa ja 2 468 näiden kahden ulkopuolisella alueella.


title: Takeshi Okada

text: Takeshi Okada ( s. 5. elokuuta 1956 Osaka, Japani) on japanilainen jalkapallovalmentaja ja entinen jalkapalloilija.


title: Takeshi Okada

text: Hänen normaali pelipaikkansa oli puolustaja. Hän voitti yhden kerran pelaajana Aasian Mestarien liigan pelatessaan Furukawa Electricissä.


title: Takeshi Okada

text: Okada edusti pelaajana vuosina 1980-1985 Japanin maajoukkuetta ja teki yhden maalin 24. ottelussa.


title: Takeshi Okada

text: Hän aloitti valmentamisen vuonna 1997 Japanin maajoukkueessa ja ehti olla joukkueen peräsimessä yhden vuoden, kunnes siirtyi valmentamaan Consadole Sapporoa. Hän valmensi joukkuetta kaksi vuotta nostamatta sitä korkeimmalle sarjaportaalle. Huonon menestyksen vuoksi hän siirtyi valmentamaan Japanin korkeimman sarjatason Yokohama F. Marinosia. Okada sopi hyvin Yokohaman seuraan ja voitti kaksi kertaa liigamestaruuden. Samalla hän sai kaksi kertaa J-liigan vuoden valmentaja -palkinnon.


title: Takeshi Okada

text: Joulukuussa 2007 hän palasi Japanin peräsimeen. Okadan johdolla Japani varmisti kesäkuussa 2009 ensimmäisen joukkueena paikkansa vuoden 2010 MM-lopputurnauksessa.


title: Takeshi Okada

text: Lopputurnaukseen välieräpaikkaa tavoittelemaan lähtenyt Japani eteni alkulohkostaan jatkoon kaadettuaan Kamerunin ja Tanskan tiiviin puolustuspelaamisen sekä tehokkaan prässipelinsä ansiosta. Neljännesvälierissä Okadan miehistö kävi tiukan kamppailun Paraguayta vastaan, mutta hävisi lopulta rangaistuspotkukilpailun jälkeen. Tappion jälkeen Okada ilmoitti jättävänsä tehtävänsä maajoukkuevalmentajana.


title: Takeshi Okada

text: Joulukuun puolivälissä 2011 Okadasta tuli Kiinan Superliigassa pelaavan Hangzhou Greentownin päävalmentaja. Okada on ensimmäinen japanilaisvalmentaja Kiinan sarjoissa. Okada luotsasi Hangzhoun kaudella 2012 liigassa sijalle 11 ja kaudella 2013 pykälää alemmas. Pesti päättyi Okadan osalta potkuihin kauden 2013 jälkeen.


title: Kalevan kisat 2008

text: Kalevan kisat 2008 järjestettiin Tampereella 24.–27. heinäkuuta. Paikkana oli Ratinan stadion. Katsojia kisoissa kävi yhteensä 27 000.


title: Yang Jung-mo

text: Yang Jung-Mo (myös muodossa Yang Jeong-mo, s. 28. helmikuuta 1953) on eteläkorealainen kilpauransa päättänyt vapaapainija.


title: Yang Jung-mo

text: Miesten 62 kilogramman painoluokassa paininut Yang voitti olympiakultaa Montéalissa 1976, missä hän voitti loppuottelussa mongolialaisen Zevegiin Oidovin. Olympiakultansa lisäksi Yang voitti urallaan kaksi miesten MM-mitalia ja vuonna 1978 Aasian kisojen kultamitalin.


title: Mizur

text: Mizur () tai Myzur () on kaupunkityyppinen taajama Alagirin piirin keskiosassa Pohjois-Ossetia-Alanian tasavallassa Venäjällä. Mizur sijaitsee Ardonjoen varrella. Vuonna 2002 Mizurissa oli 2 883 asukasta. Mizur on kaivospaikkakunta.


title: KS Ada

text: Klubi Sportiv Ada Velipojë on albanialainen jalkapalloseura, jonka kotikaupunki on Velipojë. Ada pelaa Kategoria e parëssa, joka on Albanian toiseksi korkein sarjataso. Kaudella 2006 – 2007 seura oli sarjan 12.


title: Now You’re Gone – The Album

text: Now You’re Gone – The Album on Basshunterin vuonna 2008 julkaisema, järjestyksessään neljäs albumi. Albumi sisältää Basshunterin englanninkieliset hitit ”Now You’re Gone” ja ”All I Ever Wanted”.


title: Now You’re Gone – The Album

text: Albumi nousi Suomen virallisen listan sijalle 35.


title: Virtahepopuolustus

text: Virtahepopuolustus on avaussysteemi, jossa musta siirtää useita sotilaitaan kolmannelle riville, mutta ei yhtäkään neljännelle. Musta usein siirtää ratsunsa ruutuihin d7 ja e7 sekä sivustoi lähettinsä. Systeemillä syntyy vakaa, mutta passiivinen asema. Mustan strategiaan liittyvät usein läpimurrot siirroilla c5 ja e5.


title: Han Myung-Woo

text: Han Myung-Woo (s. 12. marraskuuta 1956) on eteläkorealainen entinen vapaapainija ja olympiavoittaja. Hän voitti kultaa Soulin olympialaisissa 1988 alle 82-kiloisten sarjassa.


title: Taisteluelokuva

text: Taistelu- eli tappeluelokuva tai kung fu -elokuva on toimintaelokuvan lajityyppi jolle ovat leimallisia itsepuolustustaistelulajeja hyödyntävät taistelukohtaukset. Usein elokuvien juonet ovat melko yksinkertaisia ja keskittyvät taistelukohtauksiin, jotka realismin sijaan painottavat näyttävää ja vauhdikasta kamppailua. Tappeluelokuvien suosio ja tuotantoluvut olivat suurimmillaan 1970-luvulla. Suurin osa lajityypin elokuvista tehdään joko kaukoidän maissa tai Yhdysvalloissa. Hyvin paljon niitä tehdään varsinkin Kiinassa ja Hongkongissa.


title: Taisteluelokuva

text: Vanhan koulukunnan kung fu -elokuvat ovat muita realistisempia ja keskittyvät nimenomaan klassisiin kung fu -kamppailuihin. Taistelukohtaukset on tyypillisesti kuvattu pitkillä otoilla nopeiden leikkausten hyödyntämisen sijaan. Nämä elokuvat olivat nimensä mukaisesti taistelulajielokuvien ensimmäisiä edustajia ja niiden kulta-aika oli vuosien 1965-1985 aikoihin, jolloin niitä tehtiin paljon Hongkongissa ja Taiwanissa. Ns. vaijeri- kung fu on uudenaikaisempi lajityyppi, jonka nimi tulee näyttelijöihin kiinnitetyistä, kuvan ulkopuolelle rajatuista vaijereista. Niiden avulla hyppimisestä ja erilaisista tempuista saadaan paljon tosielämää näyttävämpiä. Juonikuviot sijoittuvat usein muinaiseen Kiinaan ja hyödyntävät fantasiaelementtejä. Wuxia-tyylilajissa otellaan miekalla ja muilla aseilla paljaiden käsien sijaan.


title: Taisteluelokuva

text: Tunnetuimpia kung fu -elokuvien tähtiä ovat olleet Bruce Lee, Jackie Chan ja Jet Li. Japanilaisista kamppailuelokuvien tähdistä tunnetuin lienee Sonny Chiba. Nykyisin menestyneitä lajityypin näyttelijöitä tulee myös länsimaista: heistä mainittakoon Chuck Norris, Jean-Claude Van Damme, Mark Dacascos ja Steven Seagal.


title: Taisteluelokuva

text: Dramaattisten taistelukohtauksien ja vauhdikkaiden juonikuvioiden lisäksi myös camp-arvojen on nähty lisäävän joidenkin taisteluelokuvien viihdearvoa. Julkisuuden henkilöistä Alice Cooper on tunnustautunut kung fu -elokuvien, varsinkin todella huonojen sellaisten, faniksi.


title: Grecon puolustus

text: Grecon puolustus on shakkiavaus, jota kuvailevat siirrot


title: Grecon puolustus

text: Avaus on nimetty Gioachino Grecon mukaan. Toisinaan avausta kutsutaan myös nimellä McConnellin puolustus.


title: Grecon puolustus

text: Toisella siirrollaan musta rikkoo normaaleja avausperiaatteita ja tuo kuningattaren aikaisin peliin. Samalla kuningatar vie kuningasratsun parhaan ruudun, minkä takia se kehitetään peliin h6:n tai e7:n kautta. Avaus ei ole kuitenkaan suora tappio, mutta valkea saa hyviä uhkauksia suoraan. Manööverit Rc3-d5 ja d3+Lg5 ovat heti uhkia ja musta joutuukin usein pelaamaan c6 ja h6 estääkseen nämä. Valkean selvän kehitysedun takia avausta ei näe huipputasolla.


title: Tukka auki

text: Tukka auki on Helsinki-filmin tuotattama komediallinen draamasarja. Sarjan päähenkilö on 32-vuotias Anna, jonka kymmenen vuotta kestänyt avioliitto päättyy eroon. Hän muuttaa parhaan ystävänsä Ellin luokse, joka on myös sinkku.


title: Tukka auki

text: Sarjan ensimmäinen osa keräsi 703 000 katsojaa.


title: Tukka auki

text: Sarjaa on kuvattu muun muassa Hakaniemessä (alkutunnus, jossa Anna ja Timo kävelevät ylös Siltasaarenkatua), Helsingin Kalliossa, jossa Ellin asunto sijaitsee sekä Arabianrannan kirjastolla, jossa Anna ja Elli ovat töissä.


title: Tukka auki

text: Sarjan ensimmäinen osa nähtiin MTV3-kanavalla 6. lokakuuta 2008. Maanantaina esitetty jakso nähtiin uusintana aina saman viikon sunnuntaina.


title: Tukka auki

text: Johanna Tukiainen esiintyy sarjan ensimmäisessä jaksossa.


title: AS Khroub

text: Association Sportive Khroub on algerialainen jalkapalloseura, jonka kotikaupunki on Constantine. Seura pelaa kotiottelunsa Stade Abed Hamdani -stadionilla, jolle mahtuu 8 000 katsojaa. Vuonna 1927 perustettu Khroub pelaa Algerian toiseksi korkeimmalla sarjatasolla Ligue 2:ssa.


title: Matti Tikkanen (tanssija)

text:
Matti Sakari Tikkanen (s. 17. lokakuuta 1945) on suomalainen entinen balettitanssija ja näyttelijä. Hän oli Suomen Kansallisoopperan tanssija 1961–1968 ja ensitanssija 1966-1968, Zürichin oopperan soolotanssija 1968–1972, Düsseldorfin Deutsche Oper am Rheinin soolotanssija 1972–1974, Houston Belletin (USA) ensitanssija 1975-1977 sekä Suomen Kansallisoopperan ensitanssija 1977-1985.
Hän on esittänyt miespääosan muun muassa baleteissa "Joutsenlampi", "Prinsessa Ruusunen", "Pähkinänsärkijä", "Giselle", "Kolmikolkkahattu", "Orfeus" ja "Ihmeellinen mandariini".


title: Matti Tikkanen (tanssija)

text:
Tikkanen oli kansainvälisen tason tanssija ja hänelle myönnettiin Pro Finlandia -mitali 1975.
Hän on saanut myös Suomen Näyttelijäliiton ja Tanssitaiteilijain liiton ansiomerkit.


title: Matti Tikkanen (tanssija)

text:
Matti Tikkanen on vieraillut Suomen Kansallisoopperan baletin mukana mm. Ruotsissa, Norjassa,
Ranskassa, Sveitsissä, Puolassa, Unkarissa, Argentiinassa, Brasiliassa,
Chilessä, Perussa, Columbiassa, Venezuelassa ja Meksikossa.


title: Matti Tikkanen (tanssija)

text: Lisäksi Tikkanen on näytellyt televisiofilmeissä "Aikalisä", "Ruusuinen hetki" ja "Ilmianto". Jussi Parviaisen näytelmässä "Akka".


title: Matti Tikkanen (tanssija)

text: Hän on opettanut klassista balettia Teatterikorkeakoulussa, Tanssiteatteri Raatikossa, Suomen Tanssitaiteilijaliitossa sekä Porin, Tampereen, Kokkolan ja Vaasan tanssikouluissa. Nykyisin hän on eläkkeellä.


title: Zbyněk Pospěch

text: Zbyněk Pospěch (s. 24. lokakuuta 1982) on tšekkiläinen jalkapalloilija, pelipaikaltaan keskushyökkääjä.


title: Zbyněk Pospěch

text: Pospěch on edustanut urallaan seuratasolla SFC Opavaa (1999–2004), 1. FC Slováckoa (2004–2005), FC Slovan Libereciä (2005–2007), Odd Grenlandia vuonna 2007 ja Artmedia Bratislavaa vuodesta 2008. Maajoukkueessa hän ei ole pelannut.


title: Kiinan koripallomaajoukkue

text: Kiinan koripallomaajoukkue edustaa Kiinaa miesten koripallon maajoukkuekilpailuissa. Sitä hallinnoi "Kiinan koripallon hallintokeskus", joka liittyi FIBA:n jäseneksi 1974.


title: Kiinan koripallomaajoukkue

text: Kiina osallistui koripallon miesten olympiaturnaukseen ensimmäisen kerran Los Angelesissa 1984 sijoittuen kymmenenneksi. Parhaimmillaan se on ollut olympialaisissa kahdeksas Atlantassa 1996, Ateenassa 2004 ja Pekingissä 2008.


title: Kiinan koripallomaajoukkue

text: MM-kilpailujen lopputurnauksessa Kiina debytoi Filippiineillä 1978, jolloin se sijoittui yhdenneksitoista. Parhaan sijoituksensa, kahdeksannen tilan, se on saavuttanut Kanadan MM-kisoissa 1994.


title: Kiinan koripallomaajoukkue

text: Kiina on voittanut Aasian-mestaruuden vuodesta 1975 lähtien yhteensä 16 kertaa. Aasian kisojen miesten koripalloturnauksen maa on voittanut seitsemän kertaa.


title: Vatsa sisään, rinta ulos!

text: Vatsa sisään, rinta ulos! on Aarne Tarkaksen käsikirjoittama ja ohjaama suomalainen elokuva vuodelta 1959. Lajityypiltään se on sotilasfarssi ja lajin edustajana viimeinen SF:n tuottama. Yleisömenestykseltään se oli vuoden parhaita.


title: Vatsa sisään, rinta ulos!

text: Tommi Rinteen esittämälle sotamies Pöntiselle on monien arestirangaistustensa vuoksi määrätty runsaasti ylipalvelusta, ja kotiuttaminen on siirtynyt. Pikkukaupungin varuskunnassa mietitään kuumeisesti, kuinka alati keppostelevasta Pöntisestä saataisiin lopulta kelpo sotilas. Hänet määrätään siirrettäväksi erään tempauksen jälkeen pedantin kapteeni Roudan komppaniaan.


title: Vatsa sisään, rinta ulos!

text: Kapteeni Tauno Routa (Helge Herala) on joutunut epämieluisaan tehtävään, sillä naisia kammoava upseeri on määrätty opettamaan poikkeusoloissa toimimista tyttökoulun oppilaille. Tytöt huomaavat Roudan vaivaantuneisuuden ja kiusoittelevat häntä ensiapukoulutuksen aikana. Paniikkiin joutunut Routa pakenee tilannetta piiloon pesuhuoneeseen mutta jää yöksi kouluun lukkojen taakse. Paljastumisen pelossa hän naamioituu siivoojaksi. Pahaksi onneksi varuskunnassa odotellaan kenraalin tarkastusta, johon myös Pöntinen osallistuu pukeuduttuaan pilailumielessä kapteeniksi.


title: Vatsa sisään, rinta ulos!

text: Elokuvan juoni rakentuu pitkälti pikkutuhmien mielikuvien ja vuorosanojen varaan Roudan yrittäessä saada riisumaansa univormua takaisin.


title: Undefeatable

text: Undefeatable (kiinassa "Cui hua kuang mo") on martial arts -elokuva vuodelta 1994. Elokuvan juonessa on myös elementtejä rikoselokuvasta. Päärooleissa elokuvassa ovat Cynthia Rothrock, John Miller ja Don Niam. Vaikka elokuva oli hongkongilaista tuontantoa, se on puhuttu englanniksi ja kuvattiin Yhdysvalloissa. Sen ohjasi Godfrey Ho salanimellä Godfrey Hall. Elokuvan juoni muistuttaa joiltain osin Sylvester Stallonen tähdittämää Cobra-elokuvaa.


title: Undefeatable

text: Elokuva kertoo Kristi Jonesista (Rothrock) joka rikollisjenginsä kanssa ottaa osaa mafian ylläpitämiin katutappeluihin, joissa hän tienaa rahaa siskonsa koulutukseen.


title: Undefeatable

text: Elokuvan varsinaiset tapahtumat lähtevät käyntiin kun väkivaltaisissa ja laittomissa taisteluissa menestynyt "Stingray"-nimeä (Niam) käyttävä tappelija raiskaa vaimonsa. Vaimo jättää Stingrayn joka tulee hulluksi ja päättää löytää vaimonsa. Hän alkaa kidnappaamaan naisia, ensin raiskaten heidät ja sitten kaivaen silmät heidän päästään ennen kuin palauttaa heidän ruumiinsa rikospaikalle. Yksi sarjamurhaajan uhreista on Kristin sisko. Kristi katkeroituu ja lyöttäytyy yhteen poliisiupseeri Nick DiMarcon (Miller), joka on rakastumassa Kristiin, kanssa. Toiseksi kumppaniksi tulee Stingrayn vaimon entinen psykiatri joka havaitsee että vaarassa ovat parisuhteessa elävät naiset jotka käyttävät samantapaista kukkamekkoa kuin Stingrayn vaimo.


title: Undefeatable

text: Ryhmä pääsee pian Stingrayn jäljille, joka kidnappaa psykiatrin, ja käyvät varastossa taistelun jonka tuloksena psykiatri vapautetaan mutta myös murhaaja pakenee. Psykiatri joutuu sairaalaan mutta Stingray kidnappaa hänet jälleen. Kristi ja Nicksaavat Stingrayn kiinni varastohallissa jossa he käyvät aseettoman taistelun toisiaan vastaan. Stingray kuolee lopulta menetettyään ensin molemmat silmänsä.


title: Undefeatable

text: Elokuva loppuu hautajaiskohtaukseen jossa Kristi kertoo siskolleen että saivat tämän murhaajan kiinni. Hyväntahtoisesti Kristi "pakottaa" entisen jenginsä kouluttautumaan antaakseen näille mahdollisuuden parempaan elämään, samoin kuin Kristin uusi rakastaja Nick panee tämänkin käymään koulua.